Qəbələdə hərbi xidmətini başa vurmuş gənclərin təntənəli qarşılanması mərasimi keçirilib\nYanvarın 16-da Qəbələ rayonundan olan müddətli həqiqi hərbi xidmətdən ehtiyata buraxılmış gənclərin təntənəli qarşılanma mərasimi keçirilib.\nSəfərbərlik və Hərbi Xidmətə Çağırış üzrə Dövlət Xidmətinin (SHXÇDX) rayon şöbəsinin şəxsi heyətinin, Qəbələ Rayon İcra Hakimiyyətinin, hüquq-mühafizə…\nTarix: 2020-01-16 17:09:22\nSəfərbərlik və Hərbi Xidmətə Çağırış üzrə Dövlət Xidmətinin (SHXÇDX) rayon şöbəsinin şəxsi heyətinin, Qəbələ Rayon İcra Hakimiyyətinin, hüquq-mühafizə orqanlarının, rayon ictimaiyyəti, şəhid ailələri nümayəndələrinin, veteranlar, gənclərin və valideynlərin iştirak etdiyi tədbirin iştirakçıları əvvəlcə rayon mərkəzində ucaldılmış Ulu Öndər Heydər Əliyevin abidəsi önünə gül dəstələri qoyaraq əziz xatirəsinə ehtiramlarını bildiriblər.\nDövlət Himninin səsləndirilməsi və torpaqlarımızın ərazi bütövlüyü uğrunda canlarını fəda etmiş Vətən övladlarının əziz xatirəsinin ehtiramla yad edilməsi ilə başlanan tədbirdə SHXÇDX-nin Qəbələ rayon şöbəsinin rəisi, polkovnik-leytenant Rahim Ağayev ehtiyata buraxılmış hərbi vəzifəliləri və onların ailə üzvlərini təbrik edərək gənclərə gələcək fəaliyyətlərində müvəffəqiyyətlər diləyib.\nQəbələ Rayon İcra Hakimiyyəti başçısının müavini Ətayə Osmanova Azərbaycan Prezidenti, Ali Baş Komandan İlham Əliyevin həyata keçirdiyi tədbirlər nəticəsində Silahlı Qüvvələrimizin modernləşdirildiyini və hazırda regionun ən güclü ordusuna çevrildiyini vurğulayıb.\nQəbələ rayon Ağsaqqallar Şurasının sədri Nazim Mustafayev, müharibə veteranı Mehdi Həmidov müstəqil dövlət quruculuğu yolunda gənclərin üzərinə böyük və məsuliyyətli vəzifələr düşdüyünü qeyd ediblər.\nOrdu sıralarından ehtiyata buraxılan gənclər adından danışan Rahim Kərimov Vətən naminə hər an silaha sarılmağa, işğal altındakı torpaqlarımızı düşmən tapdağından azad etməyə hazır olduqlarını bildirib.\nSonra ehtiyata buraxılmış hərbi vəzifəlilərə müxtəlif hədiyyələr təqdim olunub.


Paresteziya xəstəliyi nədir? - SAGLAMHEYAT.NET\nDemək olar ki, hər kəs bəzən paresteziya keçirib. Paresteziya bədəndə qaşınma, yanma, uyuşma və batma hissi verən xəstəlikdir. B5 vitamini çatışmazlığı nəticəsində əmələ gələn bu xəstəlik uzun müddət davam edərsə, müalicə tələb edir. Ən çox əllər, ayaqlar və qollarda rast gəlinən batma, yanma, uyuşma və gücsüzlük kimi təzahür edir. Bəzi insanlarda problem olan hissəyə əl ilə toxunduqda sanki həmin hissəyə soyuq bir şey toxunur və ya iynə batırılır. Yəni sinir sistemi və beyin həmin toxunuşu səhv anlayır. Bəzi xəstələr isə əl ilə toxunmağa ehtiyac qalmadan eyni hissləri keçirirlər.\nParesteziya bədənin hər hansı bir hissəsini təsir edə bilər, amma ümumi olaraq aşağıdakıları təsir edir:\nParesteziya müvəqqəti və xroniki olmaqla 2 formada olur.\nAşağıdakı simptomlar daxildir:\nAyaqlarda paresteziya olan zaman yeriməkdə çətinlik törənir. Həyat fəaliyyətinizə təsir edən paresteziya əlamətləri varsa, həkimə müarciət edin.\nParesteziyanın səbəbini müəyyən etmək həmişə mümkün deyil. Müvəqqəti paresteziya sirkulyasiya pozğunluğu nəticəsində əmələ gəlir. Bu uzun müddət yatmaq və ya oturaq vəziyyətdə olmaq, yuxu pozğunluğu, uzun müddət soyuğa məruz qalma zamanı meydana çıxa bilər. Xroniki paresteziyanın əlamətləri sinir sistemi xəstəlikləri, vitamin və mineral çatışmazlığı, əsəbi ruh halı, həddindən artıq spirtli içki içmək, şəkər xəstəliyi zamanı və s. meydana gəlir.\nHərkəs müvəqqəti paresteziya yaşaya bilər.\nAşağıdakı siyahıda paresteziyanın potensial səbəbləri çoxdur.\nFabry xəstəliyi və.s\nQıcıqlanma və ya “iynə batırma” hissi\nUyuşma və ya hissiyyatın itməsi\nTikan və ya qaşınma hissi\nIsti və ya soyuq dəri\nBəzi faktorlar sinir sıxışması riskini artırır:\nCins: qadınlarda daha yüksəkdir.\nKöklük: Əlavə çəki sinirlərə təzyiq göstərə bilər.\nHamiləlik: Hamiləliklə bağlı çəki və su artımı sinirlərdə şişkinlik və təzyiq yarada bilər.\nDiabet: Diabet xəstəliyi sinir və toxumaya zərər verə bilər.\nRevmatid artrit: bu oynaqlardakı sinirləri sıxışdıran iltihaba səbəb olur.\nUzunmüddətli yataq istirahəti: sinir sıxışmasına və paresteziya əmələ gəlməsinə səbəb ola bilər.\nBir çox hallarda, paresteziya öz-özünə yox olur. Lakin uzun müddət uyuşmalar, qıcıqlanmalar artarsa və davam edərsə, həkimə müraciət etməkdə fayda var. O, həmçinin paresteziyaya səbəb olan problemləri müəyyən etmək üçün müəyyən testləri tövsiyə edə bilər.\nDincəlmək sinirləri rahatladır. Sinir sıxışmasının qarşısını alır.\nFiziki terapiya, həssas sinirləri əhatə edən əzələlərdə güc yaratmaq üçün istifadə edilə bilər.\nAğrıları azaltmaq və şişkinlik və iltihabı azaltmaq üçün ibuprofen və naproksen sodyum və həssas bölgəyə hətta inyeksiya kimi bəzi steroid dərmanlar verilə bilər.\nBu müalicələr simptomları aradan qaldırmazsa, sinirdə təzyiqi azaltmaq üçün cərrahiyyə lazım ola bilər. Əməliyyat tipi, xəstənin yaşadığı müəyyən simptomlara ve onların səbəbinə bağlı olacaq.\nDaha ağır paresteziya olan xəstələrə amitriptilin kimi antidepressant dərmənlar təyin olunur. Paresteziya üçün nəzərdə tutulan antidepresan dərmanlar aşağı dozada verilir. Paresteziyanın simptomlarını aradan qaldırmağa kömək etmək üçün bir sıra alternativ müalicələr mövcuddur. Qidalanma ilə müalicə B kompleks vitamin dəstəyi, xüsusilə B12 vitamini ilə ola bilər. Akupunktur və masaj da paresteziya əlamətlərini müəyyən dərəcədə rahatlama ilə təmin edir. Aromatik yağlarla öz-özünü masaj etmək bəzən faydalıdır.\n← B5 vitamini. Pantoten.\nAxırki Üzr İstədi!! →


Qars döyüşü (1920) — Vikipediya\nQars döyüşü (1920)\nQars döyüşü — 30 oktyabr 1920-ci ildə türk Ankara Hökuməti ilə Ermənistan Demokratik Respublikası arasında baş vermiş döyüş. Şərq cəbhəsi komandanı Kazım Qarabəkir paşanın rəhbərlik etdiyi ordu Qars bölgəsini azad etməsi ilə nəticələndi\nƏsas münaqişə: Türkiyə İstiqlaliyyət müharibəsi\nQars azad edildikdən sonra erməni köçü\n30 oktyabr 1920\nTürk ordusunun Türkiyə torpaqlarını azad etmək üçün hərəkətə keçməsi\nTürkiyənin qələbəsi, Ermənilərin geri çəkilməsi\nDaniyel Bəy Pirumyan\n29 sentyabrda Kazım Qarabəkir paşanın rəhbərlik etdiyi Şərq Cəbhəsi Sarıqamış bölgəsini azad etdikdən sonra bir müddət burda gözləmək məcburiyyətində qaldı. Çünki Sovet hökümətinin növbəti addımının nə olacağı bilinmirdi. 21 oktyabrda Kazım Qarabəkir paşanın istəyi qəbul edildi. Ordu Qars istiqamətində hərəkətə başladı. Kəşfiyyat qruplarından əldə edilən məlumatlara görə, erməni birliklərinin sayı Türk ordusundan çox idi. Kazım Qarabəkir paşa Qarsı şərqdən mühasirə almaq qərarına gəldi. 21 oktyabrda erməni birliklərinin diqqətini yayındırmaq məqsədilə "Iğdır bölgəsindən 2 alay gəlir" şaiyəsini yaydı. 12-ci Divizyanı Borlukdağı-Hacıhalil xəttinə, 9-cu Qafqaz Divizyasını isə Yahnilər-Vezinköy xəttinə tərəf istiqamətləndi. 30 oktyabrda edilən hücum nəticəsində ermənilərin bir hissəsi Vezinköyün şimal-şərqinə, bir hissəsi də Qars bölgəsinə qaçdı. Erməni birlikləri çoxlu sayda itki verdi. Qarsdan şimala və şimal-şərqə doğru bütün yollar 9-cu Qafqaz divizyası tərəfindən bağlanmışdı. Ermənilər Qarsı boşaldıb Gümrüistiqamətində geri çəkildilər. 31 oktyabrda Kazım Qarabəkir paşanın rəhbərlik etdiyi Türk ordusu Qars bölgəsini azad etdi. TBMM tərəfindən Kazım Qarabəkir paşa general-leytenant rütbəsi ilə təltif edildi.\nQars azad edildikdən sonra burada ələ keçirilən silahların Qərb cəbhəsində gərəkli olduğundan Şərq cəbhəsində hərəkətin tez bir zamanda sona çatdırılması qərarı alındı. Hərəkət Qars-İrəvan istiqamətində və ya Qars-Gümrü istiqamətində olması təklifləri verildi. Qars-İrəvan istiqamətində yolların düzgün olmamasına görə Qars-Gümrü istiqaməti seçildi. Hərb Nazirliyi Kazım Qarabəkir paşaya Qars-Gümrü istiqamətində hərəkətə icazə verdi və beləliklə 5 noyabr 1920-ci ildə Şərq Cəbhəsi birlikləri Qarsdan Gümrü istiqamətinə hərəkətə başladı.\n↑ CerefForum.Net - 30 oktyabr 1920 Karsın kurtuluşu\n↑ [ http://www.kha.com.tr/guncel/26346-Kars’in-Kurtulusu-(-30-Ekim-1920-).html Kars Haber Ajansı - Karsın kurtuluşu (30 Oktyabr 1920)]\n↑ Kurtuluşsavaşı.org - Atatürk və Ulusal Kurutluş savaşı (Şərq cəbhəsi)\n↑ Türkiyə Vikipediyası - Kars Muharebesi\n↑ Ömer Selvi, Milli mücadele döneminde Türk Ermeni ilişkileri ve Gümrü Antlaşması, Eskişehir Osmangazi Üniversitesi (Sosyal Bilimler Enstitüsü), Eskişehir Haziran 2007, sayfa 108-110\nMənbə — "https://az.wikipedia.org/w/index.php?title=Qars_döyüşü_(1920)&oldid=5215398"\nLast edited on 15 iyul 2020, at 07:53\nBu səhifə sonuncu dəfə 15 iyul 2020 tarixində, saat 07:53-də redaktə edilib.


Fuad Abbasov: “Rusiyada saxlanılmağım və deportasiya olunmağım sifarişli idi”\n“Bütün başıma gələnlər mənim üçün bir daha əsas verdi ki, Rusiyada saxlanılmağım, məhkəməyə aparılmağım və deportasiya olunmağım sifarişlidir”. Bunu Rusiya Federasiyasında saxlanılaraq Azərbaycana deportasiya edilən jurnalist Fuad Abbasov bu gün keçirdiyi mətbuat konfransında deyib.\nO, hadisənin baş verdiyi ilk gündən danışıb: “Mayın 16-sı saat 11-də gözlənilmədən yaşadığım binada üç mülki şəxsin hücumuna məruz qaldım. Mən də onların kim olduğunu bilmədim və özümü müdafiə üçün müqavimət göstərdim. Sonradan onların polis olduğu məlum oldu və müqavimət göstərdiyim üçün mənə təzyiqlər etməyə başladılar. Qollarımı qandalladılar. Bu zaman mən dəqiqləşdirdim ki, bu, ciddi məsələdir. Məni əllərim qandallı boynumu aşağı əyib mikroavtobusun içərisinə salıb tavanında yerləşdirdilər. Məni Ximski şəhərində yerləşən polis bölməsinə apardılar. Mənim Rusiya ərazisində yaşamaq hüququmun bitdiyini bildirdilər. Daha sonra adımdan yazılan ərizələrə imza atmağa məni məcbur etdilər. Məhkəmədə bütün hüquqlarım pozuldu və mənim Rusiyada yaşamaq iznimin olmadığını bir daha bildirdilər və mənim deportasiya olunmağım üçün qərar verildi”.\n2 İyul, 2019 14:24 ⁄ Baxılıb: 335 ⁄ Çap


Baş redaktor “Hyundai Auto Azərbaycan”ı məhkəməyə verir | Bizimxeber\nBaş redaktor “Hyundai Auto Azərbaycan”ı məhkəməyə verir\n08 Noyabr 2014 / 15:29 / Baxış sayı: 52\nZəmanətli maşının təmiri üçün baş redaktordan rüşvət istəyiblər…\nAzərbaycanda avtomobil bazarındakı nəzarətsiz sistem hələ də ciddi problem olaraq qalır. Yeni və keyfiyyətsiz avtomobillərin satışını həyata keçirərək milyonlar qazanan, vergidən yayınan bəzi şirkətlər, həmçinin “Hyundai Auto Azərbaycan” insanları soymaqla məşguldur. Konkret faktlar göstərmək olar ki, onların soyğunçu əməli üzə çıxsın…\nBelə ki, “Hyundai” avtomobillərinin satışı və servisi (təmiri) ilə məşgul olan “Auto Azərbaycan”-nın Dərnəgül servisində əməlli başlı al-ver gedir. Bura yenicə təyin olunan Zəfər adlı şəxsi isə ancaq pul qazanmaq maraqlandırır.\nDiğər maraqlı məqam isə Dərnəgül servisinə təyin olunan Zəfər adlı şəxs müştərilərlə normal davranmır və necə deyərlər onları “yola verir”. “Opel” servisdən “Hyundai” servisə gətirilən Zəfər yeni qaydalar tətbiq etsə də, bunu müştərilər üçün deyil, öz cibi üçün edib.\nƏn maraqlısı odur ki, təmir üçün servisə daxil olan avtomobillərə fərq qoyulur. Məsələn, əgər avtomobildəki problemin həlli “qarantiya”ya aiddirsə bu halda avtomobil servis məntəqəsinin həyətində saatlarla saxlanılır. Yox, pullu işdirsə dərhal təmirə aparılır. Servisdə olan şəxslərdən birinin verdiyi məlumata görə, bu birbaşa rəhbərliyin göstərişidir.\nDaha bir maraqlı məqam. Bu gün arxiv.bizimxeber.az İnformasiya Agentliyinin baş redaktoru Ədil Hüseynli maşınında yaranan problemin həlli üçün Dərnəgül servisinə yollanıb. Lakin baş redaktor bir neçə saat növbədə gözlədikdən sonra ondan zəmanəti olan avtomobilinin təmiri üçün puıl istənilib: “Əslində bu hal ilk dəfə deyil. Zəfər adlı şəxs bura təyin olunandan sonra burda al-ver gedir. Zəmanətə aid olan hansısa problemin həlli üçün də avtomobil sahibindən müxtəlif üsullarla pul istəyirlər.\nMəsələn, mənim maşınımda ciddi problem yaranıb. Salona benzin iyi vurur və avtomobil benzini çox işlədir. Bir neçə saatdan sonra gəlib bildirdilər ki, problemin həlli üçün maşın yoxlanmalıdır və mən buna görə, pul ödəməliyəm. Maraqlıdır, avtomobildə yaranmış problemi niyə mənim pulumla tapıb həll etməlidirlər. Axı maşın zəmanətlidir və bunu servis özü etməlidir. Əslində bir neçə dəfə belə etmişəm. pul verimişəm amma nəticəı olmayib. Yəni pulu alıb yalandan yoxlayiblar və gəlib bildiriblər ki, heş bir problem yoxdu… Hansi ki, həmin problemlər bu gün də qalmaqdadır.\nBir sözlə, bu servizdə bazar açıblar. Ona görə də, problemin həlli hüquqi müstəvidə həll olunacaq. Yəni, mən “Hyundai Auto Azərbaycan”ı məhkəməyə verəcəm”.\n“Hyundai” servisdə daha nələr baş verir?\n1. Azərbaycana gətirilərkən yolda əzilən yeni avtomobillər Dərnəğül servisində necə təmir olunur və yeni avtomobil adı altında neçə satılır?\n2 Servisdəki qaydaları kim və necə müəyyənləşdirir?\n3. Servis sığorta şirkətləri ilə hansı gizli anlaşma ilə çalışır?\n4.Dərnəğül servisində müştərilər niyə atmobilin yanına buraxılmır və burda məqsəd nədir?\nBu və diğər daha maraqlı faktlarla yaxın günlərdə servisdən hazırlanan reportajda tanış olacaqsınız? Bizi izləyin!!!


24 Yanvar 2022 01:31\n0 Şərh Baxış: 1 893\nMilli.Az Kulis.az-a istinadən Xalq artisti, bəstəkar Şəfiqə Axundova haqqında 10 maraqlı faktı təqdim edir.\nŞəki şəhərində anadan olan Şəfiqə Axundova Asəf Zeynallı adına Bakı Musiqi Məktəbində oxuyarkən Üzeyir Hacıbəyovdan dərs alıb. Şərqdə ilk opera yazan ilk qadın kimi tarixə düşüb. Onun sənətə gəlməsində böyük bacısı Zümrüd Axundovanın rolu çox olub. O, həmişə Şəfiqə xanımı dəstəkləyib. Zümrüd xanım universitet müəllimi, həyat yoldaşı isə akademiyanın prezidenti idi. Onların evlərinə şəhərin ən ziyalı adamları yığılırdı.\nBəstəkar müsahibələrindən birində ustadı ilə bağlı xatirəsini dilə gətirir: "Müharibə illəri idi. Mən cavan vaxtlarımda qırmızıyanaq qız idim. Gəldim dərsə, Üzeyir bəy məni gördü, dedi: "Qalx ayağa. Sənin rəngin niyə belədir?". Mən də dedim ki, "heç, elə belə"... Dedi "gəl bura", keçdi stolunun arxasına çantasından çörək çıxartdı. Çörəyin üstünü kəsib mənə uzatdı, alt hissəsini isə özünə saxladı və mənə dedi: "Sənin rəngin mənim xoşuma gəlmir, bunu ye". Üzeyir bəy mənə çörəyi uzadanda çox utandım. Bu xatirə həyatım boyu yadımdan çıxmaz".\nŞəfiqə xanım çox qısa müddət ailəli olub. Bu evlilikdən onun cəmi bir övladı dünyaya gəlib. O, bir də heç vaxt ailə qurmayıb, ömrünün sonuna qədər tək yaşayıb. Şəfiqə xanım məşhur "Lay-lay" mahnısını isə oğluna bəstələyib. Bütün ümidlərini bağladığı Taleh Hacıyev isə gənc yaşlarında ruhi xəstəliyə tutulub.\nO, həyat yoldaşından ayrılmasının səbəblərini müsahibələrinin birində belə izah edir. "Yoldaşım məni başa düşmürdü. Ya ailə, ya sənət. İkisi bir yerdə tutur deyən adam yarımçıq sənətkardır. Tam mənası ilə özünü sənətə həsr etmək üçün gərək tənha olasan. Mən bu tənhalığı seçdim və özümü sənətə həsr etdim!"\nAğır ürək xəstəliyi keçirən Şəfiqə xanım son günlərini xəstəxanada keçirir. Onun yanına gələn əməkdar artist Aybəniz Haşımovaya və millət vəkili Qənirə Paşayevaya bu sözləri deyir: "Məni ölməyə qoymayın. Mən yaşamaq istəyirəm...". Bu sözlərdən bir neçə gün sonra gözəl bəstəkar Şəfiqə Axundova 2013-cü ilin iyul ayının 26-da, oğlu Talehdən beş il sonra onun vəfat etdiyi gündə dünyasını dəyişir.\n20 May 19:30 11 607 Almaxanım Əhmədli nişanlısı ilə FOTOsunu paylaşdı\n20 May 17:21 4 480 Rusiyadan Qarabağdakı ermənilərə ŞOK TƏKLİF - Moskvadan növbəti HİYLƏ\n03:44 3 340 Pulu hər şeydən çox sevən 3 bürc hansıdır?\n12:56 3 185 Sabah Qarabağda yeni savaşın ANONSU verilə bilər - Dünyanın diqqəti BURADA\n20 May 19:45 2 996 Eşitdim ki, Ayşən başqa kişilərlə görüşür - Bakıda arvadının boğazını kəsən şəxsin məhkəməsi\n10:55 2 609 Zaur Nazilənin oğlunun toyuna bu qədər pul yazıdırıb - 50 manatını da geri aldı - VİDEO\n19 May 09:15 27 660 Toy günü nişanlısını qoyub Türkiyəyə qaçan Əməkdar artist - Səhnəmizin Nargiləsi\n16 May 20:30 14 975 Azərbaycanda 100 min manata maşın nömrəsi satılır - FOTO\n18 May 12:00 14 757 Maşından küçələrə “yüz manatlıq” səpdi, həbs edildi\n17 May 11:00 14 238 İcbari tibbi sığorta ilə müayinədən keçmək istəyənlərin NƏZƏRİNƏ


Bakupost.az - 44 - Tariximizin, taleyimizin, milli qürurumuzun rəqəmi\n11:44 / 08 Aprel 2022\n44 - Tariximizin, taleyimizin, milli qürurumuzun rəqəmi\n2020-ci il sentyabrın 27-də Ermənistan silahlı qüvvələrinin cəbhəboyu genişmiqyaslı təxribat törətməsinə cavab olaraq Azərbaycan Ordusu “Dəmir yumruq” adlandırılan əks-hücum əməliyyatına başlayıb. 44 gün ərzində qəhrəman əsgərlərimiz Vətən torpağını kəndbəkənd düşməndən təmzləyib, canı, qanı hesabına Qarabağı 30 illik işğaldan azad edərək adlarını tarixə yazdılar.\n“Biz haqq yolundayıq. Bizim işimiz haqq işidir. Biz zəfər çalacağıq! Qarabağ bizimdir, Qarabağ Azərbaycandır!”, - Müzəffər Ali Baş Komandan, Prezident İlham Əliyevin dediyi bu sözlər Azərbaycan əsgərini Şanlı Zəfərə kökləyən əsas şüar oldu.\nAzərbaycan Silahlı Qüvvələrinin torpaqlarımızı düşməndən azad etmək üçün Qarabağda sentyabrın 27-də başladığı uğurlu hərbi əməliyyatlar nəticəsində noyabrın 9-dək 5 şəhər, 4 qəsəbə və 286 kənd işğaldan azad edilib.\nFüzuli şəhəri və rayonun 53 kəndi, Qaraxanbəyli, Qərvənd, Kənd Horadiz, Yuxarı və Ağaşı Əbdürrəhmanlı kəndləri, Qoçəhmədli, Çimən, Cuvarlı, Pirəhmədli, Musabəyli, İşıqlı, Dədəli , Qaradağlı, Xatunbulaq, Qarakollu, Aşır, Yuxarı Güzlək, Görəzilli, Dördçinar, Kürdlər, Yuxarı Əbdürrəhmanlı, Qarğabazar, Aşağı Veysəlli, Yuxarı Aybasanlı, Gecəgözlü, Aşağı Seyidəhmədli, Zərgər, Mandılı, Mollavəli, Yuxarı Rəfədinli, Aşağı Rəfədinli, Yuxarı Veysəlli, Yuxarı Seyidəhmədli, Qorqan, Üçüncü Mahmudlu, Qacar, Divanalılar, Qobu Dilağarda, Yal Pirəhmədli, Yuxarı Yağlıvənd, Dilağarda, Seyid Mahmudlu, Ələsgərli, Aşağı Güzdək, Qovşatlı, Mirzəcamallı, Şəkərcik, Mərdinli, Şıxlı, Qaraməmmədli, Dövlətyarlı, Hacılı, Hüseynbəyli, Saracıq və.s kəndləri düşməndən azad olunub.\nCəbrayıl şəhəri və rayonun 90 kəndi, Böyük Mərcanlı, Nüzgar, Karxulu, Şükürbəyli, Yuxarı Maralyan, Çərəkən, Daşkəsən, Horovlu, Decal, Mahmudlu, Cəfərabad, Qaracallı, Süleymanlı, Əfəndilər və Qışlaq, Mehdili, Çaxırlı, Aşağı Maralyan, Şəybəy, Quycaq, Şıxəli Ağalı, Sarıcalı, Məzrə, Doşulu, Soltanlı, Əmirvarlı, Maşanlı, Həsənli, Əlikeyxanlı, Qumlaq, Hacılı, Göyərçinveysəlli, Niyazqullar, Keçəl Məmmədli, Şahvəlli, Hacı İsmayıllı, İsaqlı, Safarşa, Həsənqaydı, Fuğanlı, İmambağı, Daş Veysəlli, Ağtəpə, Yarəhmədli, Balyand, Papı, Tulus, Hacılı, Tinli, Sirik, Şıxlar, Məstalıbəyli, Dərzili, Dağ Tumas, Nüsüs, Xələfli, Minbaşılı və Veysəlli, Qovşudlu, Sofulu, Dağ Maşanlı, Kürdlər, Hovuslu, Çələbilər, Qazanzəmi, Xanağabulaq, Çullu, Quşçular, Qaraağac, Xudaverdili, Qurbantəpə, Şahvələdli, Xubyarlı, Çaprand, Hacı İsaqlı, Qoşabulaq, Mirək, Kavdar, Yuxarı Məzrə, Yanarhac, Hüseynalılar, Söyüdlü, Aşağı Sirik, Qalacıq, Mollahəsənli, Əsgərxanlı, Yuxarı Nüsüs, Aşıq Məlikli, Niftalılar, Qərər, Çələbilər azad edilib.\nZəngilan şəhəri, rayonun Mincivan, Ağbənd qəsəbələri , Bartaz, Sığırt, Şükürataz yüksəkləri və 52 kəndi, Havalı, Zərnəli, Məmmədbəyli, Həkəri, Şərifan, Muğanlı, Mincivan qəsəbəsi, Xurama, Xumarlı, Sarıl, Babaylı, Üçüncü Ağalı, Hacallı, Qırax Müşlan, Üdgün, Turabad, İçəri Müşlan, Məlikli, Cahangirbəyli, Baharlı, Kolluqışlaq, Malatkeşin, Kənd Zəngilan, Genlik, Vəliqulubəyli, Qaradərə, Çöpədərə, Tatar, Tiri, Əmirxanlı, Qarqulu, Bartaz, Dəlləkli kəndləri və Ağbənd, Vənədli və Mirzəhəsənli, Birinci Alıbəyli, İkinci Alıbəyli, Rəbənd, Yenikənd, Birinci Ağalı, İkinci Ağalı, Üçüncü Ağalı, Zərnəli, Aladin, Vejnəli, Dərə Gilətağ, Böyük Gilətağ, Məşədiismayıllı, Şəfibəyli, Beşdəli, Keçikli, Ördəkli, Sobu, Qaragöz, İsgəndərbəyli kəndləri, Bartaz qəsəbəsi düşməndən təmizlənib.\nQubadlı şəhəri və rayonun 41 kəndi, Zilanlı, Kürd Mahrızlı, Muğanlı və Alaqurşaq, Padar, Əfəndilər, Yusifbəyli, Çaytumas, Xanlıq, Sarıyataq, Mollabürhan, Qiyaslı, Əbilcə, Qılıcan, Kavdadıq, Məmər, Mollalı, İşıqlı, Muradxanlı, Milanlı, Başarat, Qarakişilər, Qaracallı, Qəzyan, Balasoltanlı, Mərdanlı, Yuxarı Mollu, Aşağı Mollu, Xocik, Qaramanlı, Xəndək, Həmzəli, Mahrızlı, Hal, Ballıqaya, Ulaşlı, Tinli, Xocahan, Boyunəkər, Qaraqoyunlu, Çərəli kəndləri azad edilib.\nXocavənd rayonunun Hadrut qəsəbəsi və 35 kəndi, Sur, Bulutan, Məlikcanlı, Kəmərtük, Təkə, Tağaser, Edişə, Düdükçü, Edilli, Çiraquz, Xırmancıq, Ağbulaq, Axullu, Ağcakənd, Mülküdərə, Daşbaşı, Günəşli (Noraşen), Çinarlı (Vəng), Dolanlar və Bünyadlı, Ataqut, Tsakuri, Susanlıq, Domi, Tuğ, Akaku, Azıx,Mets Tağlar, Salakətin, Zoğalbulaq, Aragül, Tağavard, Böyük Tağavard, Zərdanaşen, Şəhər kəndləri azad edilib.\nTərtər rayonunun 3 kəndi, Suqovuşan, Talış, Çaylı kəndləri və Qubadlı şəhəri və rayonun 41 kəndi düşməndən azad olunub.\nXocalı rayonunun 9 kəndi, Qarabulaq, Moşxmaat, Dəmirçilər, Çanaqçı, Mədətkənd, Sığnaq, Şuşakənd, Muxtar, Daşaltı kəndləri azad edilib. Ağdərə və Murovdağ istiqamətlərində yüksəkliklər azad olunub.\nNoyabrın 8-i Şuşa şəhərinin Ermənistan Silahlı Qüvvələrinin işğalından azad edilib. Erməni işğalçılarından təmizlənən şəhərin mərkəzinə Azərbaycanın üçrəngli şanlı bayrağı sancılıb.\nŞuşa döyüşləri İkinci Qarabağ müharibəsində Azərbaycan Ordusunun qələbəsi ilə nəticələnən ən uğurlu əməliyyatlardan biridir.\nNoyabrın 10-da Azərbaycan Prezidenti, Ermənistanın baş naziri və Rusiya Prezidenti münaqişə zonasında atəşin və bütün hərbi əməliyyatların tam dayandırılması barədə bəyanat imzalayıblar. Bəyanata əsasən uyğun olaraq, noyabrın 20-də Ağdam rayonu Azərbaycana təhvil verilib. Bununla da rayonun işğal edilmiş 73 faiz ərazisi azad olunub. Xatırladaq ki, Ağdam işğal edilmiş rayonlarımızın arasında əhalinin sayına görə ən böyük rayondur. Rayonda 138 yaşayış məntəqəsi var.\nNoyabrın 25-də Kəlbəcər rayonu Azərbaycana təhvil verilib. Kəlbəcər ərazi baxımından ölkənin ən böyük rayonlarından biridir. 2020-ci il yanvarın 1-nə olan məlumata görə, əhalisi 77 min nəfərdən çoxdur. İşğaldan əvvəl rayonda 147 yaşayış məntəqəsi olub.\nÜçtərəfli bəyanata uyğun olaraq dekabrın 1-də Ermənistan silahlı birləşmələri Laçın rayonundan çıxıblar. Rayon Azərbaycan Silahlı Qüvvələrinə təhvil verilib. Ərazisi 1800 kvadratkilometr olan Laçın rayonunda bir şəhər, bir qəsəbə və 125 kənd olmaqla, ümumilikdə 127 yaşayış məntəqəsi var.\nMüzəffər Ali Baş Komandan, Prezident İlham Əliyev deyib ki, İkinci Qarabağ müharibəsi bizim şanlı tariximizdir. Bu Qələbə tarixdə əbədi qalacaq. Azərbaycan Silahlı Qüvvələri 44 gün ərzində düşmən ordusunu məhv edərək öz ərazi bütövlüyünü bərpa etdi: “Mən dəfələrlə demişdim ki, Azərbaycan xalqı heç vaxt işğalla barışmayacaq. Dəfələrlə demişdim ki, nəyin bahasına olursa-olsun biz öz torpaqlarımızı geri qaytaracağıq. Dəfələrlə demişdim ki, düşmən öz xoşu ilə torpaqlarımızdan çıxmasa, biz onu torpaqlarımızdan qovacağıq və belə də oldu. Biz Birinci Qarabağ müharibəsindəki məğlubiyyətlə barışmadıq, güc topladıq, bütün gücləri səfərbər etdik, ordumuzu gücləndirdik, ölkə iqtisadiyyatını gücləndirdik, ölkəmizin nüfuzunu qaldırdıq və öz tarixi missiyamızı şərəflə yerinə yetirdik. Biz düşməni torpaqlarımızdan qovduq və ədaləti, beynəlxalq hüququ bərpa etdik. Biz milli ləyaqətimizi bərpa etdik. Bu gün Azərbaycan xalqı müzəffər xalq kimi yaşayır. Bu gün Azərbaycan dövləti qalib dövlət kimi yaşayır. Biz bundan sonra müzəffər xalq və qalib dövlət kimi əbədi yaşayacağıq. Ermənistan döyüş meydanında məğlub olarkən yenə də ən çirkin əməllərə əl atdı, mülki şəxslərə qarşı hərbi təxribat törətdi. Yüzdən çox mülki şəxs erməni faşizminin qurbanı oldu. Bizim şəhər və kəndlərimiz müntəzəm olaraq daim atəş altında idi. Ermənistan qadağan olunmuş silahlardan istifadə edirdi, ağ fosforlu bombalardan istifadə edirdi, ballistik raketlərdən istifadə edirdi. Ancaq heç nə bizi dayandıra bilməzdi. Azərbaycan xalqı əzm, iradə, cəsarət göstərərək bütün bu təxribatlara sinə gərdi. Bizi heç kim və heç nə dayandıra bilməzdi. Müharibə dövründə dəfələrlə Azərbaycan xalqına müraciət edərək deyirdim ki, heç kim və heç nə bizi dayandırmayacaq. Biz ədalət savaşına çıxmışıq. Biz ləyaqət savaşına çıxmışıq. Biz milli qürur savaşına çıxmışıq. Biz müqəddəs savaşa çıxmışıq. Müharibə dövründə hamımız bir şüarla yaşayırdıq – öldü var, döndü yoxdur. Azərbaycan xalqı Azərbaycan Ordusunun arxasında möhkəm dayanaraq ordumuza əlavə güc verirdi. Günahsız insanların həlak olması, şəhər və kəndlərimizin dağıdılması Azərbaycan xalqının iradəsini qıra bilmədi. Biz hər gün irəli gedirdik, hər gün qələbə qazanırdıq, hər gün yeni uğurlar haqqında məlumatlar daxil olurdu. 44 gün ərzində bir gün də olmayıb ki, biz geriyə addım ataq. Ancaq mənfur düşmən, - baxmayaraq ki, onların əlində əlverişli mövqelər var idi, ərazinin relyefi onlara böyük üstünlük təşkil edirdi, baxmayaraq ki, 30 il ərzində 5-6 xətdən ibarət müdafiə istehkamları qurulmuşdu, - geri getməyə məcbur olmuşdur. 44 günlük müharibə zamanı Azərbaycan Silahlı Qüvvələrində bir nəfər də olsun fərari olmamışdır. Ancaq Ermənistan ordusunda 10 mindən çox fərari olmuşdur. Biz şəhidlərimizlə, qazilərimizlə fəxr edirik, eyni zamanda, Vətən müharibəsində qəhrəmanlıq göstərmiş hərbçilərimizlə, əsgər-zabitlərimizlə fəxr edirik. Onların qəhrəmanlığı, onların fədakarlığı heç vaxt unudulmayacaq. Biz bütün dünyaya göstərdik ki, Azərbaycan xalqı böyük xalqdır, Azərbaycan xalqı bu ədalətsizliklə heç vaxt barışmaq fikrində deyildi. Biz Qələbəni döyüş meydanında qazandıq. 300-dən çox şəhər və kənd döyüş meydanında işğaldan azad edildi. Biz qan tökərək, şəhidlər verərək bu Qələbəni əldə etdik və düşməni məcbur etdik ki, bizim qabağımızda diz çöksün və kapitulyasiya aktına imza atsın. Həmin düşmən ki, 30 il ərzində bizə meydan oxuyurdu, 30 il ərzində Azərbaycan xalqının şərəf və ləyaqətini tapdalamağa çalışırdı. Azğınlaşmış, harınlamış, quduzlaşmış, qudurmuş düşmən bizim qabağımızda diz çökdü, ağ bayraq qaldırdı, təslim oldu və məcbur oldu ki, noyabrın 9-dan 10-na keçən gecə kapitulyasiya aktına imza atsın. Bunun nəticəsində yüzlərlə şəhər və kənd bir güllə atmadan, bir şəhid vermədən geri qaytarıldı. Beləliklə, Azərbaycan öz ərazi bütövlüyünü bərpa etdi. Biz müharibəni hərbi-siyasi yollarla həll etdik, müharibə arxada qaldı, Dağlıq Qarabağ münaqişəsi də tarixdə qaldı”.\nVətən müharibəsində 3 minə yaxın hərbiçimiz torpaqlarımızın azadlığı uğrunda canlarını fəda edib şəhidlik zirvəsinə yüksəliblər.\nPrezident İlham Əliyevin 2020-ci il dekabrın 9-da imzaladığı "Azərbaycan Respublikası Silahlı Qüvvələrinin hərbi qulluqçularının təltif edilməsi haqqında” Sərəncama əsasən, 33 nəfər "Zəfər” ordeninə (3 nəfər ölümündən sonra), 204 nəfər (48 nəfər ölümündən sonra) "Qarabağ” ordeninə layiq görülüb. 3 hərbçiyə "Azərbaycanın Milli Qəhrəmanı”, 83 hərbçiyə "Vətən Müharibəsi Qəhrəmanı” fəxri adı verilib.\nPrezidentin 2020-ci il 15 dekabrda imzaladığı sərəncama əsasən, Azərbaycan Respublikasının ərazi bütövlüyünün bərpa edilməsi zamanı döyüş əməliyyatlarına yüksək peşəkarlıqla rəhbərlik etmiş, düşmənin canlı qüvvəsinin və döyüş texnikasının məhv edilməsində fədakarlıq və rəşadət göstərmiş, vəzifə borcunu ləyaqətlə və vicdanla yerinə yetirmiş hərbi qulluqçular "Azərbaycan Bayrağı”, "Rəşadət” və "Vətənə xidmətə görə” ordenləri ilə təltif olunublar.\nSilahlı Qüvvələrimizin 288 hərbi qulluqçusu "Azərbaycan Bayrağı” ordeninə layiq görülüb. Onlardan 56sı ölümündən sonra bu ordenlə təltif olunub. "Azərbaycan Bayrağı” ordeni ilə təltif olunanların 2-si general-leytenant, 2-si general-mayor, 12-si isə polkovnikdir.\n105 hərbçi 3-cü dərəcəli "Rəşadət” ordeni ilə təltif edilib. Onlardan 15-i ölümündən sonra bu ordenlə təltif olunub. Bu ordenə layiq görülənlərin 6-sı polkovnikdir.\nHəmçinin 3 general-leytenant 1-ci dərəcəli, 9 hərbçi 2-ci dərəcəli, 331 hərbi qulluqçu isə 3-cü dərəcəli "Vətənə xidmətə görə” ordenlərlə təltif olunub. 3-cü dərəcəli "Vətənə xidmətə görə” ordeni ilə təltif olunan hərbi qulluqçuların 44-ü ölümündən sonra bu mükafata layiq görülüb.\nAzərbaycan Respublikasının ərazi bütövlüyünün təmin olunması uğrunda döyüş əməliyyatlarında iştirak etmiş və hərbi hissə qarşısında qoyulan tapşırıqların icrası zamanı vəzifə borcunu şərəflə yerinə yetirmiş Silahlı Qüvvələrimizin 3601 hərbi qulluqçusu "Vətən uğrunda” medalı ilə təltif olunub. Onlardan 2756-sı ölümündən sonra bu medala layiq görülüb.\nMillət vəkili Kamilə Əliyeva deyir ki, Ali Baş Komandan, xalq və ordu möhtəşəm Zəfər tarixini birgə yazdı:\n“44 günlük Vətən müharibəsində dövlətin və rəşadətli Azərbaycan ordusunun qazandığı qələbə öz unikallığı ilə tarixə yazıldı. Azərbaycan Ordusu mənfur düşmənə öz gücünü göstərdi və 30 il düşmən işğalında olan torpaqlarımız 44 günə düşməndən azad etdi. Bu müddət ərzində Azərbaycan Ordusu böyük şücaət və qəhrəmanlıq göstərdi. Ən ağır döyüşlər zamanı bir addım belə geri çəkilmədi, düşmənə Azərbaycan əsgərinin gücünü, hünərini göstərdi. Generallarımız, gizirlərimiz, zabitlərimiz, əsgərlərimiz dövlətimiz, torpağımız, xalqımız naminə, gələcək nəsillər uğrunda gözlərini belə qırpmadan canlarından keçdilər. Ali Baş Komandan İlham Əliyevin hərb meydanında müzəffər sərkərdə olması ilə yanaşı, siyasi cəbhədə də böyük diplomat, güclü siyasətçi olması bir daha öz təsdiqini tapdı. Xalqımız da öz liderinə, müzəffər Ali Baş Komandan İlham Əliyevin ətrafında bir yumruq kimi birləşərək bütün dünyaya öz gücünü, mübarizliyini nümayiş etdirdi”.\nMillət vəkili bildirib ki, 30 illik həsrətdən sonra biz Qarabağa, Şərqi Zəngəzura qovuşduq. Azərbaycan Ordusu Xocalı soyqırımı qurbanlarının, günahsız qətlə yetirilən uşaqların, qocaların, şəhidlərimizin qisasını döyüş meydanında aldı. 44 gün davam edən Vətən Müharibəsi və bu müharibə zamanı ordumuzun sərgilədiyi yüksək döyüş hazırlığı beynəlxalq aləmdə böyük əks-səda doğurdu: “Vətən Müharibəsində Ali Baş Komandan İlham Əliyevin qətiyyətli siyasəti, şanlı Azərbaycan Ordusunun rəşadəti sayəsində işğal altında olan torpaqlarımız azadlığa qovuşdu. 44 gün ərzində biz düşməni torpağımızdan qovduq və ərazi bütövlüyümüzü, milli ləyaqətimizi bərpa etdik”.\nMillət vəkili Anar Məmmədovun sözlərinə əsasən, 44 gün davam edən döyüşlər və qazanılan möhtəşəm qələbə Prezident İlham Əliyevin yenilməz qətiyyətinin, Ali Baş Komandanı olduğu Ordumuzun qüdrətinin və xalqımızın milli birliyinin təntənəsidir. Azərbaycan Ordusu 44 günə dünyanın hərb tarixinə yeni səhifə yazdı. Xalqımız öz haqqı uğrunda mübarizə aparmaq əzmini nümayiş etdirdi, məğlubiyyət damğasını üzərindən götürdü:\n“Bu savaşın nəticəsində dünya bizi həm də qalib dövlət, məğrur, cəsarətli və qorxmaz xalq kimi tanıdı. Azərbaycan ordusunun qazandığı şanlı qələbə dövlətimizin qüdrətini bütün dünyaya nümayiş etdirdi: “Müzəffər Ordumuz 44 günə ölkəmizin ərazi bütövlüyünü bərpa etdi. Döyüş meydanında Qarabağda, Ermənistan ordusu tərəfindən qətlə yetirilən günahsız mülki vətəndaşlarımızın, şəhidlərimizin qisasını aldı. Düşməndən intiqamımızı həm torpaqlarımızı geri almaqla, həm də düşməni məhv etməklə aldıq”.\nMillət vəkili Tamam Cəfərova bildirib ki, şanlı Azərbaycan Ordusunun Ali Baş Komandan İlham Əliyevin rəhbərliyilə qazandığı 44 günlük qələbə milli iradə, milli ruh, milli ləyaqət təntənəsidir:\n“Qazanılan şanlı qələbə xalqımızın qürur mənbəyinə çevrildi. Vətən Müharibəsində əldə olunan möhtəşəm qələbə, Ali Baş Komandan, Prezident İlham Əliyevin hər zaman qeyd etdiyi kimi, şəhidlərimizin qanı hesabına qazanıldı və şəhidlərin qanı yerdə qalmadı. Azərbaycan Ordusunun cəsur əsgər və zabitləri Ermənistanın silahlı qüvvələrini darmadağın etdi. 44 gün ərzində Ordumuz öz gücünü, qüdrətini, peşəkarlığını, cəsarətini, qəhrəmanlığını göstərdi. Şəhidlərimizlə, qazilərimizlə, Vətən Müharibəsində şücaət göstərmiş hərbçilərimizlə, əsgər-zabitlərimizlə fəxr edirik və onların qəhrəmanlığını heç vaxt unutmayacağıq”.\nMillət vəkili Ceyhun Məmmədov qeyd edib ki, 44 günlük müharibə milli ləyaqətin, Azərbaycan xalqının əyilməz ruhunun, birliyinin və həmrəyliyinin təntənəsi idi:\n“İkinci Qarabağ müharibəsində Azərbaycan xalqı düşmən üzərində qələbəsini təmin etdi. Şəhidlərimizin qisası döyüş meydanında alındı. Uzun illər davam edən danışıqlar heç bir nəticə vermədi və Azərbaycan öz ərazi bütövlüyünü, tarixi ədaləti, beynəlxalq hüququ döyüş meydanında təmin etdi. 44 günlük Vətən Müharibəsində Azərbaycan xalqı bir yumruq kimi birləşib öz haqq savaşını ləyaqətlə, cəsarətlə və böyük inamla aparmağı bacardı. Vətən müharibəsində Azərbaycan xalqı ona aid olanı özünə qaytardı. Azərbaycan öz ərazi bütövlüyünü bərpa edərək bütün dünyaya erməni vandallığının sərhəd tanımadığını sübut etdi. Dağıdılan məktəblər, qəbiristanlıq və xəstəxanalar bunun əyani sübutudur”.\nMillət vəkili Cavid Osmanov vurğulayıb ki, işğalçı Ermənistan 30 ilə yaxın müddətdə işğalda saxladığı ərazilərdə çox ciddi istehkamlar qurmuşdu. Azərbaycan Silahlı Qüvvələri qısa zamanda bu istehkamları darmadağın etdi:\n“Ermənistan danışıqlar prosesinin illərlə davam etməsində maraqlı idi. Çünki proses nə qədər uzanarsa, bu, onların xeyrinə idi. Düşmən danışıqları uzatmaqla daha çox vaxt qazanmağa və torpaqlarımızı işğal altında saxlamağa çalışırdı. Amma Prezident dəfələrlə bildirmişdi ki, Azərbaycanın səbri sonsuz deyil. Xalqımız istənilən yolla öz ərazi bütövlüyünü təmin edəcək. O gün gəldi. 30 ilə yaxındır danışıqlarda imitasiya ilə məşğul olan düşmənə 44 gündə sarsıdıcı zərbə vuruldu. Düşmən ağır məğlubiyyətə uğradıldı, işğalçı ordusu məhv edildi. Ermənistanın kaputilyasiya imzalamaqdan başqa çıxış yolu qalmadı. Ermənistan cəbhədə ağır məğlubiyyətini dərk edərək ağ bayraq qaldırıb Azərbaycan dövləti, ordusu qarşısında diz çökdü. Üç dövlət arasında imzalanan bəyanatda da düşmən Ermənistanın nə qədər çıxılmaz bir durumda olduğunu nümayiş etdirdi. Bununla da Azərbaycanın ərazi bütövlüyü bərpa edildi”.\nDemokratiya və İnsan Hüquqları Komitəsinin sədri, hüquq üzrə fəlsəfə doktoru Çingiz Qənizadə qeyd edib ki, Ermənistan qüdrətli Azərbaycan Ordusunun qarşısında 44 gün davam gətirə bildi. Sonda diz çökdü, ağ bayraq qaldırıb təslim oldu. 44 günlük müharibə Azərbaycanın tam qələbəsi və Ermənistanın kapitulyasiyası ilə nəticələndi. Bununla da Azərbaycan Ordusu bir daha dünyanın 50 ən güclülərindən biri olduğunu təsdiqlədi:\n“Düşünülmüş hərbi əməliyyatlar, ordumuzun peşəkarlığı, Müzəffər Ali Baş Komandan, Prezident İlham Əliyevin əzmi, qətiyyətli siyasətçi və dövlət başçısı olması bir daha özünü büruzə verdi. Prezidentimiz öz prinsipiallığını və qəti əzmini bir daha nümayiş etdirdi. İlham Əliyev bir daha sübut etdi ki, Azərbaycanın milli maraqları onun üçün ən ali dəyərdir. Noyabrın 10-da Ermənistanın rəsmən təslim olması da bunu təsdiqlədi. 44 gün davam edən hərbi əməliyyatlar çərçivəsində Azərbaycan Ordusu Ermənistanın 30 il ərzində qurduğu silahlı qüvvələrini darmadağın etdi. Müzəffər Ali Baş Komandanımız yenilməz ordumuzun gücü ilə 30 illik yurd həsrətinə son qoydu”.\nQeyd: Məqalə Azərbaycan Respublikasının Medianın İnkişafı Agentliyinin maliyyə dəstəyi ilə və müsabiqə şərtlərinə uyğun olaraq “Müzəffər Ali Baş Komandanın rəhbərliyi ilə 44 günlük “Vətən Müharibəsi”ndə qazanılmış tarixi qələbə, Ermənistan tərəfindən törədilmiş sülh və insanlıq əleyhinə cinayətlər, habelə müharibə cinayətləri ilə bağlı həqiqətlərin dünya ictimaiyyətinə çatdırılması” mövzusunda hazırlanıb.


Gənclər Təşkilatlarının IV Milli Konqresi onlayn qaydada keçiriləcək | Report.az\nGənclər Təşkilatlarının IV Milli Konqresi onlayn qaydada keçiriləcək\nGənclər Təşkilatlarının IV Milli Konqresi onlayn qaydada keçiriləcək Mayın 1-də Gənclər və İdman Nazirliyi, Gənclər Fondu və Gənclər Təşkilatları Milli Şurasının birgə təşkilatçılığı, ölkədəki gənclər təşkilatlarının iştirakı ilə onlayn formatda Gənclər Təşkilatlarının IV Milli Konqresi işə başlayacaq.\n28 Aprel , 2020 14:00\nMayın 1-də Gənclər və İdman Nazirliyi, Gənclər Fondu və Gənclər Təşkilatları Milli Şurasının birgə təşkilatçılığı, ölkədəki gənclər təşkilatlarının iştirakı ilə onlayn formatda Gənclər Təşkilatlarının IV Milli Konqresi işə başlayacaq.\nNazirliyin Mətbuat katibi Səmayə Məmmədovanın "Report"a verdiyi məlumata görə, konqresin keçirilməsində əsas məqsəd gənclər təşkilatlarını COVİD-19 virusuna qarşı mübarizədə bir araya gətirmək, idarəetmənin effektiv mexanizmlərinin yaradılması haqqında müzakirələr aparmaq, gənclər siyasətinin həyata keçirilməsində gənclər təşkilatının potensialını gücləndirməkdir.\nBununla yanaşı, forum zamanı gənclər təşkilatları üçün prioritet istiqamət və vəzifələrlə bağlı qərarların qəbul edilməsi də diqqət mərkəzindədir.\nİki günlük konqres zamanı gənclər təşkilatlarının rəhbər və nümayəndələri ilə yanaşı, millət vəkilləri, dövlət rəsmiləri, beynəlxalq təşkilatlar və biznes qurumları nümayəndələrinin çıxışları dinləniləcək. Eyni zamanda, “Pandemiyanın yaratdığı yeni çağırışlar və yeni imkanlar”, “Gənclər təşkilatlarının keyfiyyət əmsalı” mövzuları ətrafında müxtəlif istiqamətlərdə panel müzakirələri aparılacaq.\nBunlar rəqəmsal öyrətmə və öyrənmənin üstünlükləri, gənclər təşkilatlarının fəaliyyət mexanizmlərinin təkmilləşdirilməsi və onlayn fəaliyyətinin strukturlaşdırılması, gənclər təşkilatlarının fəaliyyətinin onlayn platformalara inteqrasiyası, gənclər təşkilatlarının fəaliyyətinin qiymətləndirilmə mexanizmləri, gənclər təşkilatlarının gənclər üçün göstərdiyi xidmətlər və təlimçilərlə işin təşkilidir.\nKonqresin keçirilmə təşəbbüsü ilk dəfə Prezident İlham Əliyevin 2012-ci ilin noyabrında Gənclər Təşkilatlarının IV Respublika Sərgisini ziyarət etdiyi vaxt səsləndirilib. Gənclər Təşkilatlarının Milli Konqresi ilk dəfə 2013-cü ildə, daha sonra 2015 və 2017-ci illərdə gənclər təşkilatlarının, eləcə də, beynəlxalq qurumların nümayəndələrinin iştirakı ilə təşkil edilib.\nQeyd edək ki, Gənclər Təşkilatlarının IV Milli Konqresinin I günü mayın 1-i saat 12:00 - 14:00-da, II günün 1-ci hissəsi mayın 2-si saat 12:00 - 13:30-da, 2-ci hissə isə 17:00 - 18:45-da baş tutacaq.\nTədbirdə iştirak üçün müraciətlər onlayn qeydiyyat vasitəsi ilə qəbul olunur. Qeydiyyat üçün son tarix 29 aprel saat 18:00-dəkdir.


Gürcüstan Prokurorluğu: "Georgi Mamaladze yüksək rütbəli din xadimini öldürməyə hazırlıqda ittiham olunur" - Report.az\nGürcüstan Prokurorluğu: "Georgi Mamaladze yüksək rütbəli din xadimini öldürməyə hazırlıqda ittiham olunur"\n13 Fevral, 2017 15:32\nBakı. 13 fevral. REPORT.AZ/ Gürcüstan Patriarxlığı mülki işlər üzrə xidmət idarəsinin başçısı Georgi Ata (Georgi Mamaladze) yüksək rütbəli din xadimini öldürməyə hazırlıqda ittiham olunur.\n"Report" "Sputnik-Gürcüstan"a istinadən xəbər verir ki, bu barədə ölkənin baş prokuroru İrakli Şotadze fövqəladə brifinqdə bildirib.\nQeyd edək ki, hadisə üzrə istintaq fevralın 2-də ölkə vətəndaşının Gürcüstan Baş Prokurorluğuna müraciət edərək tanış din xadimlərindən birinin - Georgi Mamaladzenin ondan insan həyatı üçün təhlükəli olan sianid maddəsi tapmaqda yardım istədiyini bildirməsindən sonra başlayıb.\n"İstintaq nəticəsində müəyyən edilib ki, Georgi Mamaladze prokurorluğa müraciət edən şəxsdən qısa müddətdə zəhərli maddəni tapmağı istəyib və bunun qarşılığında ona pul ödəməyə hazır olub" - İ.Şotadze vurğulayıb.\nBaş prokurorun sözlərinə görə, G.Mamaladze hazırda patriarxın müalicə aldığı Almaniyaya getməyi, sianidi isə səfərdən qabaq əldə etməyi planlaşdırıb.\nXatırladaq ki, daha əvvəl Gürcüstan KİV-i fevralın 10-da gecə saatlarında Tbilisi hava limanında Gürcüstan Patriarxlığı mülki işlər üzrə xidmət idarəsinin başçısı, Müqəddəs İoakim və Anna tibb mərkəzinin direktoru Georgi Mamaladzenin əvvəlcə saxlanıldığını, sonra isə həbs edildiyini yazıb.\nBütün Gürcüstanın patriarxı II İlya bundan əvvəl kiminsə onu zəhərləmək istədiyinə inanmadığını söyləmişdi. Hətta patriarxın Berlin şəhərində əməliyyat ediləcəyi xəstəxanada olan mitropolit Nikoloz ata Gürcüstanda belə fikrə düşəcək adam olduğuna inanmadığını dilə gətirmişdi.


14 May 2018 18:58 | 1 120\nAzərbaycan Respublikasının Prezidenti Əliyevin 2018-ci il fevralın 10-dan mayın 12-dək bütün ölkə vətəndaşlarının pulsuz tibbi müayinədən keçirilməsi ilə bağlı tapşırığı rayonda böyük ruh yüksəkliyi ilə icra olunub. Rayon icra hakimiyyəti başçısının sərəncamı ilə tibbi müayinənin yüksək səviyyədə, operativ surətdə təşkil edilməsi məqsədi ilə rayon icra hakimiyyətində komissiya yaradılıb, rayon ərazisində yerləşən müəssisə və idarələrin kollektivlərinin tibbi müayinədən keçmə qrafiki tərtib olunub. Rayon ərazisində fəliyyət göstərən 4 xəstəxanada, 4 poliklinikada və 1 ambulatoriyada əhalinin pulsuz tibbi müayinəsi keçirilib.\nƏhalinin tibbi müayinəsini mütəşəkkil surətdə təşkil etmək məqsədi ilə müayinə aparılan dövrdə rayon icra hakimiyyəti başçısının inzibati-ərazi dairəsi üzrə nümayəndəlikləri, qəsəbə bələdiyyələri, rayon Mənzil-Kommunal Təsərrüfatı Birliyinin əməkdaşları əhali arasında planlı formada maarifləndirici tədbirlər aparıb. Görülən işlərin nəticəsi olaraq, rayon əhalisinin tibbi müayinəsi uğurla başa çatıb. Suraxanı rayonu üzrə 180 min 117 nəfər (18 yaşdan yuxarı) sakinin və rayonda məskunlaşan 14 min 492 nəfər (18 yaşdan yuxarı) məcburi köçkünün tibbi müayinədən keçirilməsi nəzərdə tutulmuşdu. Hər bir vətəndaş yaşadığı əraziyə yaxın olan tibb müəssisələrində müayinə olunub. Tibbi müayinə dövründə Suraxanı rayonu üzrə 157 min 409 nəfər və 136 müəssisənin kollektivi tibbi müayinədən keçib. Onlardan 3 min 370 nəfərində müxtəlif xəstəliklər aşkarlanıb, 118 nəfər stasionar müalicəyə cəlb edilib, 259 nəfər təkrar müayinə və müalicə olunmaq üçün paytaxtın müxtəlif xəstəxanalarına göndərilib.\nTibbi müayinənin keçirildiyi dövrdə səhiyyə müəssisələrində işləyən həkimlərdən ibarət səyyar briqadalar fəaliyyət göstərib. Bu briqadalar məktəblərdə, uşaq bağçalarında və poliklinikaya gələ bilməyən yaşlı insanlara evlərində tibbi xidmət göstərib, akara çıxarılan xəstəliklər üzrə müalicə kursları təyin edilib.\nAparılan araşdırmalar, deməyə əsas verir ki, tibbi müayinədən rayon əhalisi çox razı qalıb. Sakinlərdən Şəfa Cəfərova, Novruz Xamzəliyev qeyd edib ki, bu tədbirin həyata keçirilməsi Azərbaycan Respublikasının Prezidenti Cənab İlham Əliyevin Azərbaycan vətəndaşlarına\ngöstərdiyi diqqət və qayğının nəticəsidir. Rayon sakinləri onlara göstərilən diqqət və qayğıya görə ölkə rəhbəri Cənab İlham Əliyevə minnətdarlıqlarını bildiriblər.


Sabah külək olacaq – İki günün proqnozu | SUMQAYITXEBER.COM\nSUMQAYITXEBER.COM > ÖLKƏ > Sabah külək olacaq – İki günün proqnozu\nSabah külək olacaq – İki günün proqnozu\nMüəllif: sumqayitxeber.com • Tarix: 24 İyun 2017 • Baxış sayı: 482 dəfə • Şərh yoxdur\nSabah Bakıda və Abşeron yarımadasında hava şəraitinin dəyişkən buludlu olacağı, əsasən yağmursuz keçəcəyi gözlənilir. Cənub küləyi əsəcək, günün ikinci yarısında mülayim şimal-qərb küləyi ilə əvəz olunacaq, axşam arabir güclənəcək.\nEkologiya və Təbii Sərvətlər Nazirliyinin Milli Hidrometeorologiya Departamentindən “Qafqazinfo”ya daxil olan xəbərə görə, havanın temperaturunun Abşeron yarımadasında gecə 19-21, gündüz 27-32, Bakıda gecə 19-21, gündüz 29-31 dərəcə isti olacağı gözlənilir.\nAtmosfer təzyiqi 757 mm civə sütunundan 762 mm civə sütununa yüksələcək, nisbi rütubət gecə 70-80, gündüz 45-55 faiz təşkil edəcək.\nAbşeron çimərliklərində dəniz suyunun temperaturu Sumqayıt, Novxanı, Pirşağı, Nardaran, Bilgəhdə 19-20, Zaqulba, Buzovna, Mərdəkan, Şüvəlanda 20-21, Türkan, Hövsan, Sahil, Şıxda 22-23 dərəcə isti olacağı gözlənilir.\nİyunun 26-da hava şəraitinin dəyişkən buludlu olacağı, əsasən yağmursuz keçəcəyi gözlənilir. Arabir güclənən şimal-qərb küləyi əsəcək, gündüz şimal-şərq küləyi ilə əvəz olunacaq.\nHavanın temperaturunun Abşeron yarımadasında gecə 20-22, gündüz 27-32, Bakıda gecə 20-22, gündüz 30-32 dərəcə isti olacağı gözlənilir.\nAtmosfer təzyiqi 763 mm civə sütunu, nisbi rütubət gecə 70-80, gündüz 40-50 faiz təşkil edəcək.\nİyunun 25-də hava şəraitinin əsasən yağmursuz keçəcəyi, lakin gecə və səhər bəzi dağlıq rayonlarda şimşək çaxacağı, yağış yağacağı gözlənilir. Qərb küləyi əsəcək, ayrı-ayrı yerlərdə arabir güclənəcək.\nHavanın temperaturunun gecə 16-21, gündüz 30-35, dağlarda gecə 10-15, gündüz 17-22 dərəcə isti olacağı gözlənilir.\nİyunun 26-da hava şəraitinin əsasən yağmursuz keçəcəyi, lakin gündüz saatlarında bəzi dağlıq rayonlarda şimşək çaxacağı, yağış yağacağı gözlənilir. Şərq küləyi əsəcək, ayrı-ayrı yerlərdə arabir güclənəcək.\nHavanın temperaturunun gecə 17-22, gündüz 30-34, dağlarda gecə 10-15, gündüz 18-23 dərəcə isti olacağı gözlənilir.\nSumqayıtda iş axtaranların nəzərinə – ELAN - 52,287 baxış\nSumqayıt şəhərində ən yaxşı orta məktəb hansıdır? - 35,768 baxış\nNecə oldu ki, Heydər Əliyevin mühafizəçisi Saşa jurnalistika aləminə baş vurdu ? – ELMİRA AXUNDOVA YAZIR - 32,547 baxış\nSumqayıt bulvarından son görüntülər – FOTOLAR - 23,490 baxış\nZAKİR FƏRƏCOV NÖVBƏTİ HƏDƏFLƏRİ AÇIQLADI: “Qarşımızda həlli vacib olan bir çox məsələlər dayanır” - 20,767 baxış\nFırıldaqçılığın yeni forması- Şəbəkə marketinqi (64 2 22 62) - 20,495 baxış


Şamaxıda 13 yaşlı yeniyetmə özünü asdı '; // item += '\nŞamaxıda 13 yaşlı yeniyetmə özünü asdı\n"Ölkə.Az"ın APA-ya istinadəm xəbərinə görə hadisə bu gün axşam saatlarında Şamaxı şəhərindəki “Cümə məsçidi”nin yanındakı mənzillərdən birində qeydə alınıb.\nOrada kirayə tutulan evdə valideynləri ilə yaşayan Osmanbəyli kənd sakini olan 13 yaşlı oğlan özünü ağacdan asaraq intihar edib. Məsciddə namaz qılan şəxslər özünü asan uşağı görərək onu təcili olaraq Şamaxı rayon Mərkəzi Xəstəxanasına çatdırsalar da dünyasını dəyişib. Hadisə yenicə baş verdiyi üçün hazırda ölən uşağın şəxsiyyəti dəqiqləşdirilir. Uşağın adının Zəka olduğu bildirilir.


Mirzə Fətəli Axundzadənin fəlsəfi baxışlarında din məsələsinin qoyuluşu və materalizmə meyillilik məsələsinə gəlincə, burada da düşündürücü məqamlar kifayət qədərdir. Buna ən bariz nümunə isə onun fəlsəfi əsəri hesab olunan "Kəmalüddövlə məktubları" və həmin kitabından sonra Mirzə Melkum xana, Manukci Sahibə, Cəlaləddin Mirzə və başqalarına yazdığı məktublardır. Təsadüifi deyil ki, Axundzadənin 1866-67-ci illərdə qələmə aldığı "Kəmalüddövlə məktubları" əsərinin qəhrəmanı Kəmalüddövlə də "İran"a, yəni Qacarlar dövlətinə səyahət edərək, burada "islami fanatizmi ifşa edir". İndinin özündə də, əvvəllər də bir çox tədqiqatçılar Axundzadənin bu əsərdə İslamı olduqca sərt şəkildə tənqid etməsini başqa yerə yozmuş, məsələnin əsil mahiyyətinə varmamış, yaxu da varmaq istəməmişlər. Hazırda da Axundzadənin islama qarşı tutduğu radikal mövqeyin Azərbacan xalqının fəlsəfi fikir tarixində müsbət, yoxsa mənfi rol oynaması məsələsi öz həllini tapmamış qalır. Fikrimizcə, bu çox incə məsələdir və obyektiv şərhə ehtiyac var. Bu baxımdan Axundzadənin İslam dininə, bundan irəli gələn fəlsəfi-ideoloji düşüncələrinin fəlsəfi fikir tariximizə mənfi və ya müsbət təsirinin olması ayrıca tədqiqat tələb edir ki, biz burada bu məsələyə müəyyən qədər aydınlıq gətirməyə çalışmışıq.\nBirincisi, o, həmin dövrdə ruhanilərin və despotik məmurların mənfi əməllərini İslam dininin adına çıxmaqda yanlışlığa yol vermişdi. Hər halda onların mənfi əməllərinə görə, nə İslam dini, nə də onun Peyğəmbəri günahkar ola bilməzdi. Doğrudur, İslam dininə inkarçı münasibət bəsləməsinə baxmayaraq, Axundzadə onu da yazırdı ki, bütün dinləri puç və əfsanə hesab edir, azadlıq və xoşbəxtlik dininin tərəfindədir. Ancaq bütövlükdə, bu bir gerçəkdir ki, Axundzadənin əsas tənqid obyekti bütün dinlər deyil, məhz İslam dini olmuşdur. İkincisi, Axundzadə "Kəmalüddövlə məktubları" əsərində və bir sıra məktublarında yazırdı ki, İslam dininə qarşı mübarizəni "İran" xalqının rifahı naminə aparır. Bu baxımdan farsların islamdan öncəki dövrünün əzəmətindən, böyüklüyündən, cah-cəlalından söz açan Axundzadəyə görə, hicrətdən bəri isə "İran"ın başına yalnız müsibətlər gəlmişdir. Axundzadə yazır: "Ey İran, hansı sənin o şövkətin və səadətin ki, Kəymurəs və Cəmşid və Güstaşib və Nuşirəvan və Xosrov-Pərviz əsarında var idi?.. Əgərçi o növ şövkət və səadət Firəngistan (Avropa) və Yengi Dünya əhlinin bu əsrdə olan şövkəti və səadəti cənbində çıraq kimi hesab olunur gün müqabilində, lakin İranın bu halətinə nisbət nurdur zülmət müqabilində. Ey İran, o zaman ki, sənin səlatinin Peymani-fərhəngə əməl edirdilər, neçə min il dünyanın İrəmmisal səfhəsində əzəmət və səadət ilə kamiran oldular, xalq onların təhti-səltənətində neəmati-ilahiyyədən bəhrəyab olub, izzət və asayişdə zindəganlıq etdilər və yoxsulluq bilməzdilər və salibəkəflik etməzdilər və həm daxili-məmləkətdə azad və həm xarici məmləkətlərdə möhtərəm idilər və İran padişahlarının şöhrət-şövkəti külli-afaqi tutmuşdu".\nAxundzadə "Kəmalüddövlə məktubları"nın əvvəlindən başlayaraq Sasanlar dövrünü cənnət kimi təsvir edir, fars şahlarını isə dünyanın yer üzərinə gəlib-getmiş ən ədalətli, cəsur, böyük fatehlər kimi qələmə verir. Sasanilər dövrünün "ədaləti"ndən, "hüquq"undan, "qayda-qanunun"dan bəhs edən Axundzadəyə görə "İran"ın bu cür möhtəşəm əsərləri İslam dini meydana çıxdıqdan sonra tamamilə məhv edilmiş, ancaq yunanlar tərəfindən bəziləri qorunub saxlanmışdır. Bir sözlə, mütəfəkkir farslardan, fars şahlarından elə danışır ki, bu zaman fars şairi Firdovsinin "İran" məddahlığından və ərəb-türk düşmənçiliyindən çox da fərqlənmir. Axundzadə yazır: "Peymani-Fərhəngin ("Əhdi-hikmət"-F.Ə.) əhkamının nəticəsindən idi ki, səlatini-fürs (fars sultanları-F.Ə.) aləmdə namdar (məşhurlaşdılar-F.Ə.) oldular və milləti-fars bərgüzideyi-miləli-dünya idi (fars milləti dünya millətlərinin ən sayılanı idi-F.Ə.) və cahanyana aşikardır ki, dövri-qədimdə səlatini-fürsun ərseyi-mülki nə vüsətdə idi".\nBəs necə oldu türk Axundzadə fars Firdovsinin yolunu tutdu? Axundzadə "Kəmalüddövlə məktubları"nı bitirdikdən bir müddət sonra, İsakov adlı birisinə yazdığı məktubda "Firdovsinin yolu"nu tutmasını belə izah edir ki, ondan qabaq İslam dininin "mənfur din" olmasını yalnız "Şahnamə"nin müəllifi görə bilmişdir. Axundzadə yazır: "Bu cəhətdən təkcə Firdovsi müstəsnalıq təkil edir və o öz dühası ilə, həqiqətən, kəşf edə bilmişdir ki, Şərq xalqlarının bu qədər böyük bədbəxtliyinin səbəbi ərəblər və onların insan həyatına uyğunlaşmayan mənfur dinidr. Firdovsi isə dövründə onu əhatə edən müasirlərin müdhiş fanatizmi vasitəsilə sıxışdırıldığına görə, öz fikrini ehtiyatla, guya öz əqidəsi kimi deyil, ərəb ordularına qarşı vuruşlarda sonuncu İran şahı Yezdgürdün sərkərdəsi olan Hürmüzd şah oğlu Rüstəmin əqidəsi kimi ifadə etmişdir. Məhz buna görə də, Firdovsinin əqidəsi bizim günlərə qədər mütəfəkkirlərin diqqətini özünə cəlb edə bilməmişdir. Yalnız Kəmalüddövlə (yəni Axundzadə - F.Ə.) hazırkı əsrdə Firdovsinin fikrini başa düşərək, onu parlaq bir şəkildə inkişaf etdirmişdir".\nFirdovsinin yolunu parlaq şəkildə davam etdirməsini iftixarla qeyd edən Axundzadənin "Kəmalüddövlə məktubları"nı yazmasının kökündə Avropaya lazım olan "İran-Fars" kimlyinin dirçəlişi və bunun müqabilində islam dinini (ərəbləri), türk-müsəlman dövlətlərini (türkləri) isə ağaşılanması idi. Necə ki, vaxtilə fars şairi Firdovsi ərəblər qədər türklərə də nifrət bələmişdir, Axundzadə də Avropa-Rus ideoloqlarının təsiri altına bu xətti davam etdirmişdir. Bu anlamda da Axundzadə fars Firdovsinin islama qarşı düşmənçiliyini Rüstəmin yeni obrazı olan Kəmalüddövlənin yolu ilə davam etdirir və bunu, özü də gizlətmir: "Siz elə güman etməyin ki, müsəlmanların Kəmalüd¬döv¬lənin ideyalarını mənimsəməsi və onun nəzərdə tutduğu məqsədin əldə edilməsi üçün əsrlər keçməlidir. Əksinə, əksəriy¬yətinin savadsız olmasına baxmayaraq, islamizmin yalan olmasına dair bu kimi ideyalar kütlə arasında çox sürətlə yayıla bilər".\n"İran"ın islamaqədərki əzəmətini, fars şahlarının bənzərsizliyini tərifləyib qurtardıqdan sonra Axundzadə yazır ki, İslam dini bu ölkəyə qədəm qoyandan bu dövlətdə hər şey dəyişdi, "İran" öz keçmiş şan-şövkətini itirdi: "Heyf sənə, ey İran, hanı bu dövlət, hanı bu şövkət, hanı bu səadət? Ac, çılpaq ərəblər səni min iki yüz həştad ildir bədbəxt etdilər. Sənin torpağın xarabadır və əhlin nadandır və sivilizasiyoni - cahandan bixəbərdir və azadiyyətdən məhrumdur və padşahın despotdur və despot zülmünün təsiri və üləma fanatizminin zoru sənin zəf və natəvanlığına bais olubdur və sənin qabiliyyətini künd edibdir və cövhəri-əqlini paslandırıbdır... yüz-yüz illər keçəcəkdir ki, sən rövnəqə düşməyəcəksən və asayişə və səadətə çatmayacaqsan və sivilizasiyon tapan millətlərlə bərabər ola bilməyəcəksən". Maraqlıdır ki, "İran"da farslar qeyri-qanuni hakimiyyətə gətirildikdən sonra sivilizasiyadan çox uzaqlaşdı və bu gün də çox uzaqdır. Ancaq bütün Türk dövlətlərində az-çox inkişaf vardır..\nQeyd edək ki, fars şairi Firdovsi "Şahnamə" əsərində İslam dinini və onun peyğəmbərini farslara bədbəxtlik gətirən amil kimi irəli sürmüşdür ki, Axundzadə də "Kəmalüddövlə"də, "ey İrani-biçarə, Firdovsi rəhmətullah sənin bu gününü səkkiz yüz il bundan irəli ilham ilə bilib, Hürmüzd şahın oğlu Rüstəmin dilindən xəbər verir"-deyərək, fars şairindən bol-bol misalar gətirir. Onun sözlərinə görə, "İran" milləti ərəblər və türklərin hakimiyyəti dövründə bir-birinə qarışmış, fars, türk və ərəbdən ibarət yeni bir millət meydana gəlmişdir. Ona görə də ərəblərin farslara üstün gəlməsi ilə Sasanların bəxtinin sönməsini, indən belə hakimiyyətdə türklərin və ərəblərin olacağını ürək ağrısı ilə yazan Firdovsi, Rüstəmin dili ilə ərəbləri kərtənəkələ yeyən, dəvə südü içən ac və çılpaq bir xalq kimi qələmə verir.\nAxundzadədə yaranan bu "farsçılıq", "fars təəssübkeşliyi" və islam düşmənçiliyinə birmənalı yanaşmaq mümkün deyildir. İlk baxışda aydınlaşdırmaq olmur ki, o, bir sıra ideyalarıını (yeni əlifba məsələsi, sivil millət və s.) həyata keçirmək üçünmü "fars təəssübkeşi" olub İslamı tənqid edir, yoxsa doğrudan da birdən-birə "fars olduğunu" anlamış və "İran" xalqının nicatı yolunu tutmuşdur. Hər halda, məlum əsərində Axundzadənin Sasanilərin keçmiş əzəməti məsələsində, o cümlədən İslam dininə və türklərə münasibətdə tamamilə obyektiv olmasını söyləmək çətindir. Axundzadəyə görə, İslam dinini qəbul etdikdən bu zamana qədər "İran" xalqının başına elə müsibətlər gəlibdir ki, dünyanın başqa bir xalqını başına belə müsibətlər, bəlalar gəlməyib. Axundzadə hesab edir ki, Ərəb Xilafətindən başlamış Deyləmilər, Qəznəvilər, Samanilər, Səlcuqlar, Atabəylər, Xarəzmşahlar, Çingizlər, Teymurilər, Şeybanilər, Çobanilər, Ağqoyunlular, Qaraqoyun¬lular, Səfəvilər, Əfqanilər, Əfşarlar, Zəndillilər, Qacarlar və başqaları "İran"ı ancaq talan edib və dağıdıblar.\n"Əhli-İranın bu günə bədbəxtliyinə səbəb ərəblər oldu"- deyən Axundzadə yazır ki, özlərini peyğəmbər övladı adlanıdran ərəblər hər yerdə "İran" xalqının qabağını kəsərək deyirlər: biz işləyə bilmərik, müftə yeməliyik, çünki sizi bu günə salan babaların övladlarıyıq. Axundzadə ərəblərin dilindən yazır: "Padişaha maliyyat ver, füqəraya fitrə və zəkat ver, qurban kəs, yüz qızıl, ya iki yüz qızıl xərc elə, get həcc qıl, ac ərəbləri doyur və qazandığının beşdə birisini də mənə ver". Axundzadəyə görə, belə bir vəziyyətdə "İran" xalqı onu zəlil günə qoymuş islam dini uğrunda baş-döşünə döyür, şaxsey-vaxsey naləsini göyə qaldırır və bunun səbəbini soruşanda deyir ki, bəs, min iki yüz bir neçə il bundan əvvəl beş-on ərəbi, beş-on ərəb Kufə səhrasında qırıbdır. Bütün bunların "İran" xalqı üçün ancaq bədbəxtlik arxasınca bədbəxtlik gətirdiyini iddia edən Axundzadəyə görə, islam qanunları buraya ayaq açıdğı gündən indiyə qədər guya yalnız despotizm hökm sürmüşdür. Axundzadə yazır: "Fransa və ingilis məmləkətlərində eşşəkləri və atları və öküzləri dəxi vurmaq və incitmək qədəğəndir, amma İran məmləkətində despotun fərmanı ilə, hətta cəlilüşşə üməranın ayaqlarını fələqqəyə qoyub çubuq vururlar və bir neçə vaxtdan sonra genə bu rüsvay olunmuş üməradan vəzirlər və sərdarlar qayırırlar və olardan ixlas və iradət təvəqqö edirlər və bu biçarə üməranın təbiətlərində despotun təhəkkümü təsirindən bir tövr rəzalət və übudiyyət və biqeyrətlik hasil olubdur ki, çubkarlığı özlərinə hərgiz ar bilməzlər və bu növ zillət və rüsvaylıqdan sonar genə bu dünyada zindəganlığa talib olurlar".\n16 İyul 16:33 115\n16 İyul 15:44 100\n16 İyul 15:01 134


"Bədən" səhifəsinin versiyaları arasındakı fərqlər - Vikisitat\n"Bədən" səhifəsinin versiyaları arasındakı fərqlər\n09:42, 7 yanvar 2017 versiyası\n1.260 bayt əlavə edildi , 5 il öncə\n09:40, 7 yanvar 2017 versiyası (redaktə)\n09:42, 7 yanvar 2017 versiyası (redaktə) (əvvəlki halına qaytar)\n* Qanun dövlətin canıdır. Cansız bədən ölü olduğu kimi qanunsuz dövlət də məhvə məhkumdur. [[Demosfen]]\n* Mürəkkəb cəhlin əlacı. Bu cəhlin mahiyyəti ondan ibarətdir ki, nəfsin elmdən xəbəri olmadığı halda elə bilər ki, həqiqətən, alimdir və məşğuliyyəti də elmdir. Heç bir rəzilət bundan daha təhlükəli və dəhşətli ola bilməz. Bədən təbibləri bəzi pis və uzun sürən xəstəlikləri müalicə etməkdə aciz qaldıqları kimi, nəfs təbibləri də bu mərəzi müalicə etməkdə aciz qalarlar. Bu əyri, kəc xasiyyət səhvini başa düşməz, düşsə də boynuna almaz, bu “elm” elə bir elm olar ki, cəhl yüz dəfə ondan yaxşıdır.\nBuna qarşı ən faydalı tədbir həmin cəhalət sahibini həndəsə, hesab, cəbr və bu kimi riyazi elmlərlə məşğul olmağa məcbur etməkdir, əgər maraqlanıb öyrənməyə başlasa, əsl elm ləzzətinin, həyat həqiqətinin, nəfs izzətinin nədən ibarət olduğunu başa düşər; hər halda onda bir sağalma və ayrılma əmələ gələr. Bundan sonra əvvəlki əqidələri haqqında fikirləşsə, ondan doğruluq ləzzəti almaz, şəkk-şübhə başlar, ürəyinə xal düşər. İnsafı olsa, az müddət ərzində əqidəsinin yalnış olduğunu anlar, “sadə cəhl” mərtəbəsinə enər, təlim edilməyə razı olar. [[Nəsirəddin Tusi]]\n* Müsbət elmlərin təməllərinə söykənən, gözəl sənətləri sevən, fikir tərbiyəsində olduğu qədər bədən tərbiyəsində də qabiliyyəti artmış və yüksəlmiş olan fəzilətli, qüdrətli bir nəsil yetişdirmək ana siyasətimizin açıq diləyidir. [[Mustafa Kamal Atatürk]]\nMənbə — "https://az.wikiquote.org/wiki/Xüsusi:MobileDiff/41112"


Ağsu 1967-ci ilə kimi şəhər tipli qəsəbə, həmin ildə şəhər statusu almışdır.\n1943-cü il oktyabr ayının 8-dən Ağsu ayrıca inzibati-ərazi rayonu kimi fəaliyyətə başlamışdır. 1963-cü ildə ləğv edilib Kürdəmir rayonuna verilmiş, 1965-ci ildə yenidən müstəqil rayon olmuşdur. Əhalisi 17400(2008-ci il üçün) nəfərdir. Ərazisi 1020 km²-dir.\nA.Bakıxanov "Gülüstani-İrəm" əsərində qeyd edir ki, Nadir Şah tərəfindən hicri 1148-ci (1735) ilin may ayında Şamaxı şəhərinin 4 ağaclığında (37 km), mövqe etibarilə çox əlverişli olan Ağsu adlı yerdə yeni şəhərin əsası qoyuldu. Hazırda Ağsu rayonunun mərkəzi olan Ağsu şəhərinin adı bəzi tarixi mənbələrdə "Yeni Şamaxı" kimi də göstərilir. Bu həmin dövrdə Şamaxı əhalisinin Ağsuya köçürülməsi ilə bağlıdır. XVIII əsrdə mövcud olmuş şəhər öz adını "Ağsu çayı"ndan götürməklə mənbələrdə daha çox Ağsu kimi göstərilir.\nXVIII əsrdə Ağsu şəhərinin möhkəm qala divarları, müdafiə istehkamları olmuşdur. Şəhər getdikcə inkişaf etmiş və XVIII əsrin sonunda Azərbaycanın çoxsaylı əhalisi olan şəhərlərindən birinə çevrilmişdir.


Ruh haqqında | Zikr\nBu ayədə Uca Allah ruhun yalnız Onun xüsusi elminə bağlı bir varlıq olduğunu və bu elmdən insanlara az bir şey öyrədildiyini xəbər verir. Rəvayət edilir ki, İbn Məsud demişdir: “Bir gün mən Peyğəmbərlə birgə Mədinə xarabalıqlarının birindən keçirdim. Peyğəmbər xurma ağacından olan bir əsaya söykənə–söykənə gedirdi. Bu vaxt biz bir dəstə yəhudinin yanından keçərkən onlar bir-birlərinə: “Ondan ruh barəsində soruşun”– dedilər. Onlardan bəziləri: “Soruşmayın! Ola bilsin ki, onun verdiyi cavab sizin xoşunuza gəlməsin (sizdə şübhə oyatsın)”, digərləri isə: “Yox! Mütləq soruşacağıq”– dedilər. Bir kişi ayağa qalxıb: “Ey Əbul-Qasım! Ruh nədir?”– deyə soruşdu. Peyğəmbər susdu. Mən öz-özümə: “Yəqin ki, ona vəhy nazil olur” – dedim və ayağa qalxdım. Vəhy nazil olduqdan sonra Peyğəmbər bu ayəni onlara oxudu: “Səndən ruh haqqında soruşurlar. De: “Ruh Rəbbimin əmrindəndir. Sizə yalnız az bir bilik verilmişdir.” (əl-Buxari, 125).\nCəbrayıl Uca Allahın tapşırıqlarını yerinə yetirməkdə etibarlı olduğuna görə Qurani-Kərimdə Sadiq Ruh (Ruhul-Əmin) adlandırılır. Uca Allah buyurur: “Şübhəsiz ki, bu, aləmlərin Rəbbindən nazil edilmişdir. Onu Sadiq Ruh sənin qəlbinə endirdi ki, xəbərdar edənlərdən olasan. Bu Quran açıq-aydın ərəb dilində nazil edildi. Şübhəsiz ki, o, keçmiş ümmətlərin kitablarında da xatırlanır" (əş-Şuəra, 192-196).\nUca Allah Adəm – əleyhis-salam – haqqında buyurur: "Bir zaman Rəbbin mələklərə dedi: "Mən başqa şəklə düşmüş qara palçıqdan, toxunduqda saxsı kimi səs çıxaran quru gildən insan yaradacağam! Mən ona biçim verib Öz ruhumdan üfürdüyüm zaman siz ona səcdə edin!" (əl-Hicr, 28-29).\nBu ayənin zahiri mənasına nəzər saldıqda, sanki Allahın Adəmə Öz ruhundan, yəni Öz zatına aid olan bir hissəsindən üfürdüyü kimi başa düşülür. Lakin, bu belə deyildir. Bu o deməkdir ki, Uca Allah ruhu mükəmməl olaraq yaratdığına və şərəfləndirdiyinə görə onu Özünə nisbət edir. Uca Allah Qurani-Kərimdə Kəbəni və ümumiyyətlə, bütün məscidləri “Allahın evi” adlandırır. Uca Allah məscidləri şərəfləndirmək və əzəmətləndirmək məqsədilə onları Özünə nisbət edir. Həmçinin, Peyğəmbərin səhih hədislərində İsa - əleyhis-salam - Ruhullah “Allahın Ruhu” adlandırılır. O, Allahın yaratdığı, Məryəmə göndərdiyi və Cəbrayılın onun bətninə üfürdüyü bir ruh olduğuna görə Uca Allah onu şərəfləndirərək Özünə nisbət edir. Uca Allah buyurur: "Ey Kitab əhli! Dininizdə ifrata varmayın və Allah barəsində yalnız həqiqəti deyin. Məryəm oğlu İsa Məsih ancaq Allahın elçisi, Onun Məryəmə göndərdiyi "Ol!" kəlməsi və Onun tərəfindən göndərilən bir ruhdur. Allaha və Onun elçilərinə iman gətirin və: "Tanrı üçdür!" deməyin. Batil əqidənizə son qoyun! Bu sizin üçün xeyirli olar. Həqiqətən, Allah Tək İlahdır! O, pakdır, müqəddəsdir, övladı olmaqdan uzaqdır. Göylərdə və yerdə nə varsa, Ona məxsusdur. Qoruyan olaraq Allah yetər" (ən-Nisa, 171).\nRəvayət edilir ki, Aişə demişdir: “Mən Peyğəmbərin - sallallahu aleyhi və səlləm - belə dediyini eşitmişəm: “Ruhlar bir toplum əsgərdir. Onlardan xasiyyətcə bir-birinə uyğun gələnlər bir-birinə qovuşur, uyğun gəlməyənləri isə ayrılırlar." (Səhih əl-Buxari, 3336).\nDigər rəvayətdə isə bu hədisin əvvəlində Amra bint Abdur-Rəhman demişdir: “Məkkədə zarafatçıl bir qadın vardı. Bir gün o, Mədinədə yaşayan özü kimi zarafatçıl bir qadınla görüşdü. Bu haqda Aişəyə xəbər verildikdə o, dedi: “Həbibim doğru söyləmişdir. Mən Rəsulullahın belə dediyini eşitmişəm: “Ruhlar bir toplum əsgərdir...” (Musnəd Əbu Yə’la, 3/1082-1083; Şoəbul-İman, 8621).\nİbn Abbas rəvayət edir ki, Peyğəmbər - sallallahu aleyhi və səlləm - buyurdu: “Qardaşlarınız Uhud döyüşündə şəhid olduqda, Uca Allah onların ruhlarını yaşıl quşların içinə yerləşdirdi. Onlar Cənnət çaylarının yanına gəlir, Cənnət meyvələrindən yeyir və Ərşin kölgəsində yerləşdirilmiş qızıl çıraqların yanına qayıdırlar. Yemək-içməklərinin və qayıtdıqları yerin nə qədər gözəl olduğunu gördükləri zaman deyirlər: “Kaş ki, qardaşlarımız Allahın bizə bəxş etdiyi bu nemətlərdən xəbər tutaydılar və Allah yolunda olan cihaddan qorxub qaçmayaydılar”. Allah: “Mən sizin dediklərinizi onlara bildirərəm!”- dedi və bu ayələri Öz elçisinə nazil etdi: “Allah yolunda öldürülənləri əsla ölmüş sanma. Əksinə, onlar diridirlər” (Ali-İmran, 169)”. (Əbu Davud 2158, 2520, 2522).\nRuhlar bizi görürmü?\nUca Allah Qurani-Kərimdə ruhların dünya ilə əlaqəsini kəsildiyini, onların qiyamətə qədər bərzəx (maneə) adlanan yerdə qaldıqlarını bildirir: "Nəhayət, onlardan birinə ölüm gəldiyi zaman deyər: "Ey Rəbbim! Məni geri qaytar. Bəlkə, tərk etdiyim yaxşı əməlləri indi edəm". Xeyr! Onun bu dedikləri ancaq boş bir sözdür. Onların arxasında diriləcəkləri günə qədər bərzəx (maneə) vardır". (əl-Muminun, 99-100)


Azərbaycan millisi Qazaxıstana böyük hesabla məğlub oldu - MINVAL.INFO\nAzərbaycan millisi Qazaxıstana böyük hesabla məğlub oldu\nAstanada Azərbaycanın futbol üzrə milli komandası Qazaxıstan yığması ilə üz-üzə gəlib.\nOxu.Az xəbər verir ki, Qurban Qurbanovun yetirmələri matçda ev sahiblərinə 3:0 hesabı ilə məğlub olub.\nHesab oyunun 12-ci dəqiqəsində açılıb. Qapımıza təyin olunan cərimə zərbəsi zamanı Roman Murtazayev hamını qabaqlayaraq topu baş zərbəsi ilə uzaq küncə göndərib.\nİki dəqiqədən sonra Serikjan Mujikov müdafiəçilərimizin kobud səhvindən istifadə edərək ikinci topu qapımızdan keçirib. 89-cu dəqiqədə meydana yeni çıxmış Baurjan Turusbek hesabı 3:0-a çatdırıb.\nTarix: 2018/06/05 20:29


Aydinsalis (Müzakirə | töhfələr) tərəfindən edilmiş 00:11, 31 oktyabr 2021 tarixli dəyişiklik\nAydın Süleymanlı 2017-ci ildə.\n22 mart 2005 (2005-03-22) (17 yaş)\n2525 (aprel 2022)\nAydın Süleymanlı — şahmat üzrə beynəlxalq usta (BU), 14 yaşlı oğlanlar arasında 2019-cu ilin Dünya çempionu, digər yaş qrupları üzrə daha əvvəlki illərdəki bir sıra beynəlxalq turnirlərin qalibi, yaxud mükafatçısı.\n1.1 Şahmat fəaliyyəti\n22 mart 2005-ci il tarixdə Bakıda anadan olub.\nŞahmat fəaliyyəti[redaktə | HTML redaktə]\n5 yaşından şahmata maraq göstərib. İlk vaxtlar evlərinin yaxınlığındakı Xətai Rayon Mədəniyyət Mərkəzində şahmat məşğələlərinə qatılıb. Sonra valideynlərinin istəyinə uyğun olaraq Respublika İxtisaslaşdırılmış Olimpiya Ehtiyatları Uşaq-Gənclər Şahmat Məktəbində gedib.\natası: Elşən Aydın oğlu Süleymanlı – ali təhsilli iqtisadçı və “Veysəloğlu” firmasının meneceri;\nanası: Jalə Əliabbas qızı Süleymanlı – stomatoloq;\nata babası: Aydın Süleymanov (1949 – 2014) fizika-riyaziyyat elmləri namizədi və AMEA Fizika İnstitutunda baş aparıcı elmi işçisi;\nana babası: Əliabbas – Texniki Universitetin müəllimi.\n↑ ratings.fide.com, 2019.\n↑ 2,0 2,1 Rəşad Ziyadov, 2017.\n↑ Chess-results.com, 2013.\n↑ Chess-results.com, 2014.\n↑ Chess-results.com-2, 2014.\n↑ Chess-results.com, 2017.\n↑ Chess-results.com, 2019.\nMənbə — "https://shaki.info/wiki/index.php?title=Aydın_Süleymanlı&oldid=30105"\nŞəkidən çıxmış şahmatçılar\nBu səhifə sonuncu dəfə 31 oktyabr 2021 tarixində, saat 00:11 radələrində redaktə edilib.\nBu səhifəyə 3.426 dəfə baxılıb (baxış sayı 100-ü keçdikdə gündə bir dəfə yenilənir).


Ağdaşdakı ruhlar, qadınların soyqırımı və ya səhv düşəndə ayağımız...\n27 İyun 2016 18:30 (UTC+04:00)\nHələ Məsih doğulmamışdı və bizim era başlamamışdı. Bizim tarix kitablarında “e.ə” deyə oxuduğumuz eramızdan əvvəl XI-VIII əsrlər idi. Bəşəriyyət özünün ən sonuncu kəşfini – dəmiri tapmışdı və “artıq bu sondur” deyə kəşflər kitabını bağlamışdı. Dəmirin tapılması tarixin gedişatını dəyişdi, bütün alətlər dəmirdən düzəldildi, silahlar ixtira olundu və daha nələr, nələr...\nƏsrlər ötdü, Məsih dünyaya gəldi və bizim eramız başlandı. Dünya inkişaf etdi, maşınlar, tanklar, silahlar ixtira olundu, hər şeyin içinə bir az dəmir qarışdırdıq və “e.ə” insanımızın “sonuncu kəşfi” hesab etdiyi dəmir öz dəmirliyindən çıxdı. Daha doğrusu biz belə düşünürdük, ta o zaman qədər ki, ikinci minilliyin ikinci onilliyində, iyunun 23-də, bir yay səhəri xəbər çıxdı: “Bərdədə ər arvadını balta ilə öldürüb”. (http://publika.az/p/140690).\nPublika.az-ın bu həftə təqdim etdiyi sosial-iqtisadi, siyasi sferadan tutmuş, duzlu-məzəli, bir az da toz-dumanlı xəbərləri sırasında oxucuların sevə-sevə, həyəcanla oxuduğu xəbərlər sırasında ilk pillələri məhz bu “balta söhbəti” tutdu. Və dərhal “e.ə”-dən əvvəl, dəmir dövrünün başlamasından günümüzə qədər keçdiyimiz inkişaf yolu göz önünə gəlir. Görünür, dəmir bəşəriyyətin inkişafına səbəb olub, amma özü öz daxilində inkişaf etməyib və lazım olanda ərlərin əlində arvadlarına, ataların ovuclarında oğullarına qarşı əsil silaha çevrilir.\nOxucularımız ərin əlindən çıxaraq arvadın başına düşən baltanı unutmağa hazırlaşaraq, prezidentlərin Sankt-Peterburq görüşünə - münaqişə tarixində ən çox diqqətlə izlənilən görüşlərdən biri - köklənmək istəyirdilər ki, (http://publika.az/p/140369) iyunun 24-də baltalar yenidən havalandı. Cəlilabadda ər şövqə gələrək, arvadı və oğluna “dəmir dövründən qalma” üsulla hücum etdi, elə həmin gün Zaqatalada oğul baltaya sarılaraq, atasına qarşı “müharibə” elan etdi və qalib gəldi, yəni ömrünün çoxunu yaşamış 78 yaşlı kişinin Əzraili oldu. (http://publika.az/p/140821), (http://publika.az/p/140855).\nQarabağ yaddan çıxdı, görüşün təfərrüatları kənara qoyuldu və baltalar müzakirəsi başlandı.\nƏslində “balta” məsələsində məişət problemləri ilə yanaşı, diqqətdən qaçan bir nüans da var. Deməli, son illər respublikanın bütün bölgələrinə, hətta ucqar kəndlərinə mavi yanacağın verilməsi təmin olunur. Bu inkişafın və sosial rifahın göstəricisidir, amma belə görünür ki, insanlarımız daha oduna ehtiyacları qalmadığı üçün, kütləşən baltaları bir-birinin üzərində itiləməyə əl atıblar. Demirəm belədir, amma şeytan insanın ağlını çaşdırır, bəzən bunu da düşünməmək olmur.\nAmma məsələ odur ki, bu internet peyda olandan sonra, Azərbaycan oxucusunun zövqünü də aydınlaşdırmaq asan olur. Məsələn Publika.az olaraq, həftə boyunca bütün siyasi, iqtisadi, sosial məsələləri daim izləməyə, oxucularımızın diqqətinə çatdırmağa çalışdıq. Yenə “hüquq məsləhətxanası” rubrikasında ən faydalı məlumatları çatdırdıq, günün siyasi xülasəsini hazırlayaraq, təqdim etdik, həftənin iqtisadi, siyasi hesabatını tərtib etdik. (http://publika.az/p/141015). Etdik ki, bəlkə hansısa oxucu filan xəbəri nəzərdən qaçırıb, yaxud oxumaq istəyib, amma vaxtı olmayıb, sonra bir də əziyyət çəkib axtarmasın.\nOxucular isə ruh arxasında sürünməklə məşğul oldular. Misal üçün, körpəni dəhşətə gətirən ruh xəbərinə elə hücum etdilər ki, əl-qolunu uzadıb xəbərin içində özü üçün “feyziyab” olan yazıq ruhu qaçırdılar. (http://publika.az/p/140555).\nOxucuların xəbərdən qaçırdığı ruh da bir də ayıldı ki, Ağdaşın Qoşaqovaq kəndinə qədər gəlib çıxıb. (http://publika.az/p/140782). İndi bütün hüquq mühafizə orqanları, bütün kənd əhli, hətta bütün jurnalistlər belə o ruhun axtarışındadır.\nAmma bu həftədə də insanlarımızın maariflənməsi üçün də yaxşı xəbərlər olmadı deyə bilmərik. Əminəm ki, bundan sonra həkimə gedənlərimiz ayaqlarını, əllərini, hətta qulaqlarını belə gizlədəcək. Söhbətin nədən getdiyini yəqin ki, hər kəs bilir. Heç kim bilməsə də, oxucularımız bütün baş verənlərdən xəbərdardıqlar.\nBurada haşiyə çıxaraq bir şeyi qeyd etmək istəyirəm: Deməli, bir qonşu var, sözün əsil mənasında Koroğlu bığı saxlayır. Dünən küçədə gedəndə rastlaşdım. Bığını başdan-başa “skoç”la örtmüşdü. Nə məsələdir deyə soruşdum. Qımışdı, “kimlər üçünsə sağ ayaq soldan daha vacibdirsə, mənim üçün bığ hər şeydən vacibdir” dedi və getdi. Sonradan öyrəndim ki, xoşbəxt oğlu saqqalını qırxdırmaq üçün bərbərə gedirmiş. Bərbər saqqal əvəzinə bığını kəsməsin deyə işini əvvəldən möhkəm tutub.\nGərək, o sol ayağı əvəzinə sağ ayağı kəsilən xəstə də işini əvvəldən möhkəm tutaydı. (http://publika.az/p/140884). Oxucular sağ olsun, bu xəbərin gündəmdən düşməsinə imkan vermədilər.\nBütün bu vurhavurun arasında oxucularımız vaxt tapıb, qadına çevrilən azərbaycanlı kişini, aslan minən ərəbləri, bir də “OŞO”nu unutmadılar.\nAmma məni bayaqdan düşündürən məsələ başqadır. Deyirəm, görəsən, Məsih doğulmasaydı, “e.ə” bitməsəydi, dəmir icad olunmasaydı, “e.ə”dən qabaq XI-VIII əsrdəki insanlar da “sonuncu kəşf”in sevinci ilə yaşasaydılar...


KORONAVİRUSUN İQTİSADİ FƏSADLARI » Yenixeber.org - Oxu xəbərin olsun\nYenixeber.org: İran indi Çindən kənarda yeni Koronavirusun yayılmasının mərkəzlərindən biridir: rəsmilər ən azı 12 nəfərin ölümü ilə nəticələnən 61 virusa yoluxmanın təsdiqləndiyini bildirib. Bəzi məlumatlara görə, həqiqi rəqəmlər Tehranın açıqladığından daha yüksəkdir. İranın qonşuları, o cümlədən əsas ixrac bazarları olan İraq və Türkiyə sərhədlərini bağlayıb və hava nəqliyyatı ilə səfərləri ləğv edib.\nBu məhdudiyyətlər aylar boyu davam edə bilər və Tramp administrasiyasının 2018-ci ilin noyabr ayında təkrar qüvvəyə mindirdiyi sanksiyaların doğurduğu 18 aylıq dərin tənəzzül sonrası bərpa əlamətləri göstərən İran iqtisadiyyatına zərər verəcək.\nBeynəlxalq Valyuta Fondu İran iqtisadiyyatının 2019-cu ildə 9.5% böyüdüyünü açıqlayıb, ilin son 3 ayında qeyri-neft sektorlarında istehsalın bərpası ilə 0.9% böyümə olub. İran sənayesi il ərzində ayda orta hesabla 3,5 milyard dollar gəlir gətirən qeyri-neft ixracatında dayanıqlılıqdan faydalanıb. Son bir ildə təkcə İraqa aylıq ixracat orta hesabla 650 milyon dollar, Türkiyəyə isə 400 milyon dollara çatıb.\nİndi virus İranı sanksiyaların bacara bilmədiyi şəkildə təcrid edir: qeyri-neft ixracatı regional bazarlara çıxa bilməyəcək.\nİqtisadiyyat üçün narahatlıqlar artıq İranın xarici valyuta bazarlarını zəbt edib. Rəsmilər ölkənin ilk iki Koronavirus ölümünü fevralın 19-da elan etdikdən sonra rial dəyərinin 7% -ni itirib.\nBaş verə biləcək epidemiya qorxusu və bunun İran iqtisadiyyatına təsiri valyuta bazarlarında sabitləşməyə başlayan inflyasiyanı daha da artıracaq. İstehlak, son 1 ildə 40%-ə qədər inflyasiyaya baxmayaraq, olduqca sabit qalıb. Lakin İran tacirləri qarşıdan gələn mart tətili ilə bağlı martın 20-də da başlayan və iki həftə davam edəcək ənənəvi satış artımına ümidli idilər.\nArtıq bu, şübhə altındadır. İqtisadçı Zəhra Kəriminin qeyd etdiyi kimi: “Virusun yayılması insanları lazımsız səfərlər, alış-veriş və maliyyə əməliyyatlarından çəkindirir, İran iqtisadiyyatının enişini artırır”.\nErkən göstərici olaraq İran ev təsərrüfatlarının ənənəvi olaraq Novruz bayramı öncəsi həyata keçirdikləri “bahar təmizliyi”nin bir hissəsi olan xalça yuma xidmətlərinə tələbat 40% azalıb.\nİqtisadi zərərin özəl xarakteri iqtisadçılar və müəssisə rəhbərlərinin kəskin tənqidinə səbəb olub. Yoluxmanın ilk günlərdə məmurlar əsasən Çinlə xalq diplomatiyasından narahat idilər. İkitərəfli ticari əlaqələri qorumaq üçün digər ölkələr bunu ləğv edərkən, Çinə uçuşları davam etdiriblər. İran ixracatçıları Çinə gigiyena vasitələri göndərir, ehtiyac duyduğu anda Pekinə kömək edirdilər. Tehranın nəhəng Azadi Qülləsi “Uhana virusla mübarizədə kömək edək” çağırışı ilə işıqlandırılıb.\nBu həmrəylik aktlarının iranlılar üçün yaratdığı təhdidə barmaqarası baxılıb. İran Ticarət Palatasının üzvü Əli Şəriəti istehzalı “tweet” atıb: “Milli maraqlarımız naminə Çinə “Mahan Air”-in uçuşlarını qoruduq və onlara iki milyon maska göndərdik. İndi bizdə Koronavirus var və maska yoxdur… Gözəl deyilmi?”\nPalatanın vitse-prezidenti Pedrəm Soltani hökumətin uğursuzluğunu İran iqtisadiyyatında “Çindən balanssız bir asılılığın” sübutu olaraq xarakterizə edib. Səlahiyyətlilər Koronavirusun Çinin iqtisadiyyatına təsirinin hər halda ikitərəfli ticarəti zəiflədəcəyini başa düşə bilməyiblər.\nÇinlə ticarət əlaqələrini qorumaq üçün səhv bir səy göstərərək, İran özündə ictimai sağlamlıq böhranı yaradıb. Bu idarəetmə səhvləri İran cəmiyyətində bir çox kəsin, xüsusən də son 1 ildə əhəmiyyətli iqtisadi çətinliklərlə üzləşənlərin arasında hökumətə ciddi inamsızlığın olduğu bir vaxtda daha ziyanlıdır.\nGörkəmli sosioloq və siyasətçi Abbas Əbdi Koronavirusun daha geniş iqtisadi və sosial problemlər ilə əlaqəsi haqqında yazarkən, iddia edib ki, hökumətin virusun qarşısını almaq üçün tətbiq etdiyi tədbirlər “artıq təzyiq altında olan ailələr” üçün əlavə çətinlik yarada bilər.\nSəlahiyyətlilər iqtisadi böhranı cilovlamağa çalışdıqları üçün ictimai nəqliyyatdan istifadəyə qoyulan məhdudiyyətlər, ərzaq bazarlarının bağlanması və insanları iş yerlərindən uzaqlaşdıran karantinlər dövlət-cəmiyyət münasibətləri üçün Koronavirusun özü qədər təhlükəlidir. Əbdinin yazdığı kimi, hətta COVID-19-dan əvvəl “yoxsulluq, ədalətsizlik və ümidsizlik virusları” “hər gün çox sayda qurban” doğurub.\nİndi İran hakimiyyəti birdən çox xəstəliyi müalicə etməyə can atır.\nOxunub: 749Tarix: 27-02-2020 10:29\nNAXÇIVAN BLOKADAYA DÜŞÜR, TİCARƏT KƏSKİN AZALIR... - Ekspertİranda koronavirusun yayılmasının Azərbaycana mümkün təsirlərini açıqladı\nSanksiyalara rəğmən İran yeni neft bazarları tapıb\nİran ABŞ-ı Beynəlxalq Məhkəməyə verir –1955-ci ildə Rza şahla imzalanmış dostluq sazişini pozduğuna görə\nAzərbaycanla İran arasında qeyri-neft sektoru üzrə ticarət dövriyyəsi 42% artıb\nSANKSİYALARLA İRANA VƏ TƏRƏFDAŞLARINA NƏLƏR QADAĞAN EDİLİR? –2 mərhələli yasaqların iqtisadi zərərləri - TƏHLİL\nABŞ və İran tezliklə danışıqlara gedə bilər


Adil Əliyevin manifesti: şirkəti ev yıxır, Qarabağ qazisinin torpağını yağmalayır…-VIDEO – Reportyor\nAnaxeber.İnfo-nun verdiyi məlumata görə, son günlər sosial şəbəkələrin və elektron medianın “fenomeni”nə çevrilmiş A.Əliyev qalmaqalla yadda qalmaqdadır.\nDeputatın vətəndaş Xəzangül Məmmədova ilə torpaq çəkişməsi, məsələnin hüquqi müstəvidə getdikcə qızışması, tərəflərin bir-birini açıq şəkildə ittiham eləməsi, hətta “şayka” deyərək ağır leksikona keçid olunması mətbuatın bu qovğaya diqqətini bir qədər də artırıb.\nOnun sözlərinə görə, “Amor” şadlıq evinin arxasında yerləşən ərazi deputat Adil Əliyev tərəfindən əlindən alınıb, qaynanasının aıdna sənədləşdirilib, məhkəmələr millət vəkilinə qahmar çıxıb.\nAmma əvəzində A.Əliyev tərəfindən 2014-cü ildən başlayaraq “Çıraq palace” şadlıq sarayı inşa olunub. Görəsən, deputatın prokurorluğun adından sui-istifadə etməsi səlahiyyəti varmı?\n” Nəyiniz var özünüzə qismət, bizim sizin obyektlərinizdə gözümüz yoxdur. Bizim də torpağımızda sizin gözünüz olmasın.\nNəyə görə və nə vaxtdan sizə məxsus “Çıraq” şadlıq sarayı Azərbaycan Respublikası Baş Prokrorunun yanında Korrupsiyaya Qarşı Mübarizə Baş İdarəsinin inzibati binası hesab edilir?”\nA.Əliyev isə deyib ki, bu məsələnin, ümumiyyətlə, ona aidiyyatı yoxdur: “Həm də hüquqi dövlətdə yaşayırıqsa, bu, necə ola bilər? Bu, qohumlarımla bağlı məsələdir, onlar da buna hüquqi müstəvidə, yəni məhkəmə qaydasında aydınlıq gətiriblər”.\n“Mənim torpaq sahəmlə qonşu olan 4 sot torpağı hansısa yollarla qayınanası Qətibə Abdullayevanın adına alıb, amma restoran mənim ərazimdədir.\nBəs, niyə məhz bu millət vəkilinin adı belə qalmaqallarda çəkilir? Hər halda şikayətçilərin yatıb yuxusuna A.Əliyev girərək səhər adını açıqlamırlar…\nSonuncu qalmaqal – Xəzangül Məmmədova ilə olan torpaq mübahisəsi isə digərlərindən fərqli olaraq, məhkəmə müstəvisində qızışmaqdadır.\nQarşı tərəf sona qədər mübarizə aparmaqda iddialıdır və dövlət başçısından A.Əliyevin qanunsuzluğu barədə reaksiya göstərməsini xahiş edir: “Nəyə görə bizim iddiamıza əsasən Binəqədi rayon məhkəməsində mülki işə baxılarkən siz 6 ay ərzində məhkəməni yubatdınız və həmin torpaq sahəsinə dair məhkəməyə heç bir sənəd təqdim edə bilmədiniz?\nÇünki həmin vaxt sizin əlinizdə heç bir sənədiniz yox idi, siz o torpağı zəbt etmişdiniz və qanunsuz tikili aparırdınız. Adil Əliyev, bu ən azından özbaşınalıq deyil, nədir?”\nVaxtilə virtualaz.org-a müsahibə vermiş A.Əliyev belə də demişdi: “Biznesimiz əlbəttə ki, var. Niyə yoxdur ki?! Biznesimiz çoxdur, böyükdür. Bu qədər idman zallarımız, trenajor salonlarımız var”. Vəssalam…


uşaqlar ucun diş fırcalama qaydası\nGünün astroloji proqnozu - 16 iyun\nQoç - yaxın ətrafınızdakı insanlar sizdən diqqət və səlislik gözləyirlər. Ehtiyatlı olun. Risk və qorxu istisna deyil. Ciddi itkilərdən yan qaça biləcəksiniz, amma məqsədə çatmaqla bağlı problemlər yarana bilər. Günün ikinc\nAysel Əlizadə arıqlayıb TANINMAZ HALA düşdü - FOTOLAR\nXəbər verdiyimiz kimi ötən gün "Bozbash pictures"in "Şirin"nin toy mərasimi baş tutub. xəbər verir ki, toyda şou-biznes əhli iştirak edib. Toya qatılanlar arasında tanınmış müğənni Aysel Əlizadə həddə\nAzərbaycanlı blogger sevgilisindən ayrıldı (VİDEO+ FOTOLAR)\nRusiyanın ən məşhur bloggeri əslən azərbaycanlı Hüseyn Həsənov model sevgilisi Nika ilə yollarını ayırıb. xəbər verir ki, Hüseyn bu haqda şəxsi instagram hesabında izləyiciləri ilə bölüşüb. O bildirib ki, bu gün ki gündə\nHeyvan dərisi vasitəsilə ötürülə bilən zoonoz xəstəliklər\nDəri heyvan bədəninin ən böyük orqanı olub, ümumi bədən çəkisinin 16 faizini təşkil edir, ektoderm mənşəli epidermisdən və mezoderm mənşəli dermisdən təşkil olunub. Epidermis əsasən çoxqatlı hamar keratinli epitelidən ibarətdir\nQadının mədəsindən elə şeylər çıxdı ki... - VİDEO\nAzərbaycanda bir xəstənin mədəsindən 4 kiloqrama yaxın tük topası çıxarılıb. Bu, nəinki Aazərbaycanda, hətta dünyada mədədə rast gəlinmiş ən böyük yad cisimdir. "Xezerxeber xəbər verir ki, Azərbaycanda keçirilmiş əməliyya\nUşaqlarda diqqət dağınıqlığı\nDiqqət pozğunluğu əksər hallarda uşaqlarda görünən patoloji əlamətdir. Diqqət pozğunluğu olan uşaqlar adətən ətrafa qaynayıb-qarışa bilməyən, fikri özündə olmayan və savadı var, amma ondan istifadə etməyən biri kimi təqdi\nKorona stressindən bu üsulla qorunun\nABŞ-ın Yale Universitetinin psixologiya üzrə elmlər doktoru, professor Lori Santos RİA "Novosti"yə açıqlamasında pandemiya zamanı əhval-ruhiyyəni qoruyub saxlamaq üçün bəzi tövsiyələr verib. xəbər verir ki, professo\nDaim şirniyyat istəyirsinizsə... TƏHLÜKƏLİ SİMPTOM\nBöyük Britaniya alimləri araşdırmalar nəticəsində aşkar ediblər ki, şirniyyata marağın artması xərçəng xəstəliyinin simptomu ola bilər. Bunun səbəbi ondan ibarətdir ki, bədxassəli şişlərin hüceyrələri sağlam hüceyrələrl\nİntim münasibət ümidi ilə masaj salonuna gedən kişiləri döydülər - FOTO\nTürkiyədə intim münasibət ümidi ilə sosial şəbəkədə elanını gördükləri masaj salonuna gedən kişilər döyülüblər. Şikayətçilərin sayının artdığını görən polislər sözügedən salona basqın ediblər. Onlar uşaqların cinsi istisma\nPişik Günelin gizlətdiyi,qeyri-rəsmi nikahda yaşadığı ərinin FOTOSU\n"Pişik" ləqəbi ilə tanınan müğənni Günel Ələkbərovanın qeyri-rəsmi nikahda yaşadığı həyat yoldaşının şəkli üzə çıxıb. xəbər verir ki, ifaçı uzun müddətdir ki, şəxsi həyatını həyat yoldaşını , bütün mediadan gizl\nAlma sirkəsi dəri ləkələrini və selüliti tamamilə təmizləyir\nAlma Sirkəsinin Dəriyə Faydaları . Hippokrat tərəfindən belə istifadə edilmiş və resept edilmiş maye olan alma sirkəsi qədimdən bəri insanlar üçün əvəzolunmaz xeyirləri ilə gündəmdədir. Alma sirkəsinin xarici, həm də daxil\nSaçlara olduqca xeyirli olan at şampunu\nYəqin ki, hər biriniz şampun seçərkən yanılmısız.Düzgün seçilməyən şampunun saçlarınız üçün nə qədər ziyanlı olduğunu bilirsiz.Bu problemlə qarşılaşmamaq üçün sizlər üçün olduqca faydalı bir xəbər hazırlamışıq.Buyurub faydalan\nÜrək sağlamlığının qorunmasında qidalanma tərzi nə qədər vacibdir?\nİnvaziv kardioloq Samir Mustafayev "Həkim məsləhəti" rubrikasında "Ürək sağlamlığının qorunmasında qidalanma tərzi nə qədər vacibdir?" sualını cavablandırıb. bildirir ki, qidalanma ürəyin sağlam olmasınd\nDüyü bişirəndə suyu atmayın! Gözəllik üçün İNANILMAZ FAYDALAR\nÇin, Yaponiya və bəzi digər Asiya ölkələrində düyü suyu qədim zamanlardan çox effektli kosmetik vasitə kimi istifadə olunur. Düyü suyu dəriyə olduqca müsbət təsir edir. Onun tərkibində olan antioksidant, enzim, ferment, mineral\nBakıda iki maşının aşdığı dəhşətli qəza kameraya düşdü (VİDEO)\nBakıda dəhşətli yol-nəqliyyat hadisəsinin görüntüləri ortaya çıxıb. -in əldə etdiyi görüntülərdən aydın görünür ki, "Kia Optima" markalı avtomobil Heydər Əliyev prospektində hərəkət edərkən ötmə əməliyyatını düzgü\nDaha tez müddətə idmançı bədəninə sahib olmaq asanlaşdı.\nMƏHSUL HAQQINDA ƏTRAFLI. 1 kurs üçün 4 kiloqramdan 8 kiloqrama qədər çəki əldə edəcəksiniz. 100% zəmanətli nəticə. İndoneziyadan 100% orijinal kapsul. İştaha, metabolizmaya və kilo almağa dərhal təsir edir. Əlavə olaraq\n"Avam yox, seksualım" - Bengü\nTürkiyəli müğənni Bengü ünvanına deyilən "seksual qadın" sözlərindən danışıb. Axşam.az-ın xarici KİV-ə istinadən xəbərinə görə, ifaçı bu ifadədən sıxılmadığını deyib:. "Mənimkisi gözəçarpan seksuallıq deyil\nQırışmış dəri üçün ən effektli vasitə - ADİ KƏSMİK\nAdi kəsmik "qırış və sallanmış boyundan" qurtulmağa kömək edir! Bunun üçün sizə cəmi 15 dəqiqə lazım olacaq…. Dəri üçün qulluqda qadınların əksəriyyəti, boyunun sahəsini və dekolte zonasını unudur. Axı məhz boyunu\nTamamilə lüt soyunan Afaq Aslan imicini elə dəyişdi ki... - FOTOLAR\nMüğənni Afaq Aslan yeni fotosessiya etdirib. xəbər verir ki, ifaçı imicində yeni dəyişikliyi ilə diqqət çəkib. Afaq yeni imici ilə cəsarətli pozlar verib. Fotoları təqdim edirik:\nuşaqlar ucun diş fırcalama qaydası melumatlari 2022, uşaqlar ucun diş fırcalama qaydası haqqinda melumat , uşaqlar ucun diş fırcalama qaydası xeberleri, uşaqlar ucun diş fırcalama qaydası haqqinda ətraflı xanim.az saytında öyrənə bilərsiz\nsonxeber.az yay kolleksiyasi geyim seçimi makiyaj instagram şəbəkə sənəti yay donlari 2021 fitrə kimlərə verilir korpenin cekisi kosmetika su açmaq gelin haqisdasi


Bakı 2015 Avropa Oyunları - Xəbərlər - Almaniya Ancaq Qızıl Istəyir\nAlman voleybolçusu Yoxen Şops (solda) iş başında. David Ramo/Getty İmages\nVoleybol üzrə yarımfinal görüşündə qarşılaşan Almaniya və Rusiya arasında oyunda birincilər 3-1 hesabı (25-17, 18-25, 25-18, 25-18) ilə qalib gəliblər. Beləliklə, qızıl medal uğrunda final görüşü isə Almaniya və Bolqarıstan komandaları arasında keçiriləcək.\nAlmaniya komandası Rio Olimpiya Oyunlarına vəsiqə qazanmaq üçün maksimum çox xal qazanmalıdır. Almaniya komandasının Belçikalı məşqçisi Vital Heynenin sözlərinə görə, final görüşünə vəsiqə qazanmaq onlar üçün maksimum nəticə deyildir.\nBazar günü final oyunundan sonra sevinmək istəyirik. Biz buraya 3 həftə bundan əvvəl dediyim kimi qızıl medal üçün gəlmişik.-Məşqçi Vital Heynen\nİlk setdə Rusiya komandası üstün olsa da, sonradan Almaniya komandası öz gücünü göstərə bilib.\nİkinci setə komandalar bərabər hesabla - 5-5 olaraq başlasalar da, Tom Strohbaxın qeyri-dəqiq zərbəsindən sonra Rusiya ardıcıl 4 xal qazanıb.\nAlmaniya 3-cü setdə öz üstünlüyünü yenidən göstərə bilib. Rusiya komandasının oyunçusu Viktor Poletayevin qeyri- dəqiq atışı tora dəyir. Bundan sonra Heynenin komandası xalları bir-bir öz hesablarına yazmağa başlayırlar.\nHeynenin komandası 18-12 xal hesabı ilə final setdə üstünlqyq ələ alır. Yoxen Şops (GER) və oyunun əsas ulduzu Kristian Fromm (GER) xalları artırmağa başlayırlar ki, bu da Rusiyanın özünə inamını azaldır. Yekunda Frommun topa zərbəsinin qarşısını almaq mümkün olmur.\nİndiyədək Rusiya Almaniyanı öz açıq qrup matçlarında məğlub edib. Almaniyanın məşqçisi Heynen anlayır ki, onların qələbəsinə rusların əsas oyunçusu Vlasov mane ola bilərdi.\nBizim top ötürən blok müdafiəçimiz daha yaxşı idi. Biz rusların qarşısını almaq üçün böyük iş gördük. Amma etiraf etmək lazımdır ki, əgər sizind də Vlasov kimi bir oyunçunuz olsaydı, 50 faiz ehtimalla fantastik bir oyun nümayiş etdirmiş olardınız.-Məşqçi Vital Heynen\nGünün birinci yarımfinalında Bolqarıstan Polşanı 3-2 xal hesabı ilə məğlub edib. Beləliklə, bazar günü saat 10:30-da Polşa bürünc medal uğrunda Rusiya ilə üzləşməli olacaq.


Bu küçədə hərəkət birtərəfli oldu - XƏBƏRDARLIQ - NƏQLİYYAT - Fins.az\nBu küçədə hərəkət birtərəfli oldu - XƏBƏRDARLIQ\nPaytaxtın Binəqədi rayonu Şövkət Məmmədova küçəsinin Süleyman Sani Axundov küçəsi ilə kəsişən hissəsində, eyni zamanda İbrahimpaşa Dadaşov küçəsinin Süleyman Sani Axundov küçəsi ilə kəsişən hissəsində hərəkətin təşkilində dəyişiklik edilib.\nBakı Nəqliyyat Agentliyindən verilən məlumata görə, Şövkət Məmmədova küçəsinin Süleyman Sani Axundov küçəsi ilə kəsişən hissəsində, eyni zamanda İbrahimpaşa Dadaşov küçəsinin Süleyman Sani Axundov küçəsilə kəsişən hissəsində hərəkət birtərəfli təşkil edilib.\nBakı Nəqliyyat Agentliyi mütəxəssislərinin ərazidə apardığı təhlillərlə müəyyən edilib ki, Şövkət Məmmədova küçəsinin Süleyman Sani Axundov küçəsi ilə kəsişən hissəsində sola dönən nəqliyyat vasitələrinin qarşıdan gələn nəqliyyat vasitələrini gözləməsi günün pik saatlarında sıxlığın yaranmasına səbəb olurdu. Bundan əlavə, kəsişmənin ətrafında qanunsuz parklanmanın və Süleyman Sani Axundov küçəsindən kəsişməyə daxil olan nəqliyyat vastələri üçün yaşıl işığın vaxtının aşağı olması sərbəst nəqliyyat axınına imkan vermirdi. Məlum dəyişiklik ərazidə nəqliyyat sıxlığının aradan qaldırılması ilə yanaşı, Dərnəgül NMM istiqamətində gedən avtobusların rahat hərəkətinə də imkan verəcək.\nAgentlikdən bildirilib ki, bu həmin istiqamətdə hərəkət edən marşrut xətlərinin fəaliyyətində dəyişiklik və ya problem yaratmayacaq.


Bakida tent çadırlar üçün işıqlandırma: interyer və eksteryer\nÇadırın içindəki işıqlandırma layihənin funksional və önəmli estetik hissəsidir. İşıqlandırmanın variativ üsul və növlərindən istifadə edərək çadırın arzuedilən dizaynını həyata keçirmək, eləcə də məkanı zonalamağa və tədbirin formatını vurğulamağa imkan verən vizual effektləri əlavə etmək mümkündür.\n“LUXTENT” şirkəti Azərbaycanda rəngarəng əyləncəli açıq hava yığıncaqlarından və toylarından ciddi görüşlər, sammitlər və konfranslaradək restoran biznesi və ya müxtəlif istiqamətli hadisələr üçün nəzərdə tutulmuş istənilən ölçülü tent konstruksiyaları üçün işıqlandırmanın quraşdırılmasını təklif edir.\n“LUXTENT” şirkətinin mütəxəssisləri sizə məqsəd və istəklərinizə uyğun tent konstruksiyası üçün optimal işıqlandırmanı seçməyə kömək edəcək.\nİnteryer işığı — tent konstruksiyasında istifadə olunan əsas işıqlandırma növüdür. İlk növbədə, günün istənilən vaxtı tədbir keçirməyə imkan verir. İkincisi, çadırda düzgün quraşdırılmış işıq məkanın dizaynını vurğulamağa, məkanı zonalamağa, ayrı-ayrı detalları vurğulamağa və hadisə və ya müəssisənin lazımi atmosferini yaratmağa imkan verir.\nTədbirin formatından, eləcə də çadırın ölçüsündən – hündürlüyündən, sahəsindən, konstruksiya növündən, təbii işıqlandırmanın miqdarından asılı olaraq “LUXTENT” mütəxəssisləri məxsusi olaraq Sizin layihəniz üçün işıqlandırma avadanlığını seçəcək.\nEksteryer işıqlandırması tədbirin günün qaranlıq saatlarında keçirildiyi və konstruksiyanın dizaynını qeyd etmək lazım olduğu hallarda tətbiq edilir. Xarici işıqlandırma tent konstruksiyasının funksional elementlərini vizual olaraq qeyd etməyə: landşaft dizaynını vurğulamağa, girişi işıqlandırmağa, qonaqların qəbulu üçün rahat meydança hazırlamağa, yolları, çadırları və s. nişanlamağa kömək edir.\nDüzgün quraşdırılan xarici işıqlandırma hadisənin təkrarolunmaz atmosferini yaratmağa imkan verir. Məs., toy zamanı çadırın günbəzinin rəngli işıqlandırması gözəl fotoşəkillər üçün fon olacaq, korporativ rənglərlə işığa boyanan pavilyon ziyarətçilərin daha çox diqqətini cəlb edəcək.